Adik Nadia Brian Dakwa Muizz Ada Masalah Mental?

Kemelut rumah tangga Nadia Brian hangat diperkatakan apabila suaminya, Mu’izz Nasruddin mendakwa melihat pelakon itu curang di depan matanya serta mempunyai bukti isterinya bersama lain di sebuah hotel.

Susulan pendedahan itu, Instagram Nadia dibanjiri dengan komen kecaman netizen. Namun, seorang wanita menggunakan akaun @lydiabrian dipercayai adik Nadia tampil ke hadapan demi mempertahankan maruah kakaknya.

BACA: “Nafkah Cukup Aku Tunaikan, Aku Hanya Tak Mampu Hadiahkan Kau Rumah”

Menerusi beberapa posting di Instastory, Lydia mendakwa Mr M dipercayai Muizz yang juga abang iparnya itu seperti mempunyai masalah mental kerana pandai berlakon untuk meraih simpati orang ramai.

Dakwanya lagi, tindakan Muizz mendedahkan isu hal rumah tangga di media sosial, kemudian mengganggu karier dserta kehidupan Nadia disifatkan sebagai perkara tidak normal.

Dalam pada itu, wanita itu turut berkongsikan mesej daripada seorang netizen yang mengatakan bahawa kakaknya yang berusia 29 tahun itu seorang yang lembut dan tidak sombong.

Menerusi satu perkongsian di Instagram, wanita itu turut menasihati netizen agar tidak melemparkan tuduhan tidak berasas serta tidak menjaga hal tepi kain keluarga mereka.

Dalam satu posting perkongsian kakaknya, Lydia turut membalas komen seorang netizen menggelarkan kakaknya seorang wanita yang tidak baik susulan dakwaan Muizz yang melihat sendiri isterinya berlaku curang.

Terdahulu, Nadia mengakui suaminya sudah menfailkan perceraian dan berharap suaminya akan terus melafazkan cerai di mahkamah nanti. Ujarnya, dia sudah tawar hati serta menyifatkan suaminya seorang yang banyak kerenah, namun tidak dapat didedahkan kepada umum demi menjaga aib.


Ummi Nazeera Umum Hamil Anak Kedua

Memuat naik gambar bersama suami dan anak sulungnya memegang alat ujian kehamilan, pelakon Ummi Nazeera mengumumkan berita gembira bahawa dirinya kini hamil anak kedua.

Berkongsikan perkhabaran itu di Instagram miliknya sebentar tadi, Ummi memaklumkan usia kandungannya kini sudah mencecah empat bulan dan keadaan kesihatannya serta bayinya baik-baik sahaja.

“Assalamualaikum. Alhamdulillah Ummi nak share di sini. Ummi telah dianugerahkan rezeki untuk mengandung kali kedua dengan Izin Allah SWT.

“Ummi minta tolong semua untuk doakan kesihatan baby yang kini hampir 4 bulan dan juga Ummi kedua duanya sihat walafiat. Semoga perjalanan kami dipermudahkan,” tulisnya.

Diruangan komen, rata-rata netizen tidak melepaskan peluang untuk mengucapkan tahniah di atas zuriat kedua itu serta mendoakan agar segala urusan dipermudahkan sehingga proses bersalin.

Ummi mendirikan rumah tangga dengan seorang doktor, Dr Mohd Izzar Anwari pada Ogos 2017. Mereka dikurniakan seorang cahaya mata perempuan pada September 2018 diberi nama Ayra Aneesah kini berusia dua tahun.


“Ada Yang Suruh Saya Buka Tudung Sebab Tak Layak Pakai…”

Impak daripada watak Amani menerusi drama Cinta Sekali Lagi, pelakon dan penyanyi Hannah Delisha mendedahkan dia diminta membuka tudung oleh netizen yang geram dan marah dengan lakonannya itu.

Menurut Hannah, dia akui terkejut apabila menerima banyak mesej yang dihantar ke Instagramnya. Ujarnya lagi, ada yang mengatakan dia tidak untuk memakai tudung kerana wataknya yang terlampau jahat.

“Memang ramai yang marah dengan saya sebab Amani hancurkan rumah tangga kakaknya, Amanda (lakonan Nelydia Senrose) dengan menggunakan ilmu sihir.

“Malah, ada juga yang menyuruh saya membuka tudung sebab tidak layak memakainya kerana terlampau jahat. Lucu tetapi kalau benci Amani, janganlah marah saya pula,” katanya kepada Kosmo!

Meluahkan rasa syukur berjaya membawakan watak antagonis dan mendapat pujian ramai, Hannah berkata pada awalnya dia bimbang jika lakonanya itu dihentam netizen.

“Pada mulanya takut juga orang hentam tetapi terkejut sebab ramai yang puji saya berjaya buat orang benci. Saya bangga dengan diri sendiri dan rasanya saya sudah berikan sepenuh jiwa untuk watak tersebut,” ujarnya.


Anak Azhar Sulaiman Mohon Maaf Tayang Perbelanjaan Bulanan

Pasti ramai tahu pelakon Azhar Sulaiman mempunyai seorang anak gadis iaitu Kasih Iris Leona yang kini menjadi perhatian ramai. Bukan sahaja cantik malah seorang yang pintar apabila berjaya mendapat 7A dalam peperiksaan SPM.

Sejak kebelakangan ini hangat di aplikasi TikTok trend merakam video cabaran menunjukkan perbelanjaan bulanan kepada orang ramai. Anak kepada pelakon itu juga turut tidak melepaskan peluang menyahut cabaran tersebut.

Bagaimanapun, video tersebut menimbulkan ras kurang senang netizen serta menyifatkan Leona seolah tidak sensitif dengan situasi semasa dimana ramai yang susah dan berdepan masalah kewangan susulan pandemik COVID-19.

Sudah pun memadam video berkenaan, Leona tampil memuat naik status bagi menjernihkan keadaan selepas dikecam teruk oleh netizen berikutan video tersebut.

“Saya dah ulang banyak kali, duit itu adalah 100% hasil dari titik peluh saya dan ibu bapa saya tidak beri saya duit belanja dah. Saya rasa tidak perlu saya jelaskan tentang perbelanjaan saya malah, bukan saya yang mulakan trend TikTok tersebut,” tulisnya di Twitter.

Menyedari tindakannya itu mengguris hati banyak pihak, Leona memohon maafdi atas perkongsian video tersebut.

“Saya mengaku yang TikTok saya mungkin tidak kena/tidak sensitif dan saya meminta maaf tentang itu. Saya dah memadamnya semalam setelah sedar dan ya jika kamu berasa tidak selesa dengannya, saya minta maaf,” katanya.


Belum Habis Pantang, Peminat Risau Emma Maembong Keluar Berjalan

Selamat melahirkan cahaya mata sulung lelaki pada 8 November lalu, perkongsian terbaru Emma Maembong menjadi perhatian ramai apabila memuat naik foto di kedai makan bersama seorang rakan baiknya.

Foto tersebut sekaligus mengundang rasa kurang senang di kalangan peminat dan netizen yang bimbang apabila melihat pelakon itu sudah keluar berjalan sedangkan masih lagi dalam tempoh berpantang.

Diruangan komen, rata-rata peminat meluahkan rasa bimbang dan menegur tindakan Emma yang boleh memudaratkan kesihatan. Kata netizen, Emma sepatutnya berpantang 44 hari dan berharap gambar itu hanya sekadar ‘throwback’.

Apa pun diharap Emma selamat menjalani proses berpantang dan menjaga kesihatan dengan baik. Netizen pun hanya memberi teguran kerana mereka mengambil berat.


“Jangan Buat Kenyataan Seolah-Olah Kami Bodoh Sangat!”

Susulan kritikan penyanyi terkenal Datuk Hattan terhadap pemilihan 12 lagu yang layak ke pentas Anugerah Juara Lagu 35 (AJL 35), Azmeer selaku ketua juri, tapil membidas dan mempertahankan keputusan yang telah dibuat.

Menurut Azmeer, semua juri yang terlibat adalah pakar dalam bidang masing-masing serta mempunyai pengalaman yang luas dalam bidang seni muzik. Malah, Azmeer turut menolak tuduhan bahawa semua juri sudah tidak relevan.

“Janganlah orang luar buat kenyataan seolah-olah kami bodoh sangat. Tak salah nak bagi komen tapi..bukannya kami tak tahu muzik.

“Kami hanya jalankan tugas dan masing-masing ada pengalaman luas dalam bidang muzik. Muzik ini adalah sesuatu yang sangat subjektid dan kami menilai berdasarkan kriteria yang ditetapkan,” katanya.

Dalam pada itu, Azmeer berkata kesemua barisan juri tidaklah terlalu tua malah semuanya mempunyai pemikiran yang terbuka dan cakna dengan pelbagai genre muzik semasa.

“Semua barisan juri yang mengadili tidaklah terlalu tua malah semuanya terbuka dan tahu dengan pelbagai genre muzik semasa.

“Walaupun tiada rapper dalam kalangan juri tapi anda boleh tengok ada tiga lagu rap yang layak masuk ke AJL35. Daripada situ boleh tahu yang kami para juri memang sangat terbuka dengan semua genre dan kalau lagu itu layak, memang akan ada tempat mereka di final,” katanya.

Sementara itu, Azmeer mendedahkan dia menolak untuk menjadi juri lagi, namun pihak stesen TV yang tetap mahukan khidmatnya kerana sikapnya yang tegas dalam penjurian.

“Kalau nak tahu sebenarnya saya tak nak jadi ketua juri, tapi TV3 tetap mahukan saya menggalas tanggungjawab itu sebab mereka kata saya tegas daripada segi penjurian,” katanya.


Hael Husaini Harap Nabila Razali Dapat Nyanyi Di AJL35

Menggantikan Nabila Razali mendendangkan lagu Peluang Kedua pada malam ketiga Separuh Akhir Muzik Muzik (SFMM) Ke-35, Hael Husaini berharap Nabila dapat menyanyikan lagu tersebut di AJL35 nanti.

Meskipun lagu tersebut merupakan hasil karyanya, namun Hael berkata ia lebih sesuai dinyanyikan oleh Nabila. Hael turut meminta peminat mendoakan kesihatan Nabila agar dapat membuat persembahan terbaik di AJL35 nanti.

BACA: Nabila Razali Terkejut MV Peluang Kedua Raih 24 Juta Tontonan, 66 Ribu Komen

“Saya mohon jasa baik peminat mendoakan kesihatan Nabila supaya dapat melakukan persembahan yang baik pada malam AJL35 nanti.

“Ini kerana Nabila lebih sesuai menyanyikan lagu Peluang Kedua memandangkan lagu ini dilahirkan untuknya, meskipun ciptaan saya,” katanya kepada BH Online.

Akui gementar ketika membawakan lagu Peluang Kedua di pentas separuh akhir, Hael berkata dia menggantikan Nabila demi persahabatan. Sedar bahawa dia bukan calon terbaik, namun ia merupakan keputusan bersama Nabila.

“Saya gementar kerana lagu Peluang Kedua sangat besar dan bersifat ‘Nabila Razali’. Saya bersetuju ketika nama dicadangkan kerana niat mahu membantu Nabila atas dasar persahabatan dan kepercayaannya terhadap saya.

“Kami mengadakan sesi perbincangan beberapa kali sebelum keputusan dicapai. Ini adalah keputusan bersama disebabkan saya juga sudah terbiasa dengan lagu ini. Lagipun, masa sangat suntuk untuk membuat keputusan.

“Saya sedar bukan calon terbaik, namun saya sudah melakukan apa yang termampu. Alhamdulillah, lagu Peluang Kedua berjaya mara ke AJL35,” katanya.


10 Tahun Kahwin, Irwansyah Dedah Isteri Selalu Minta Cerai

Usia perkahwinan sudah mencecah 10 tahun, pelakon dan penyanyi terkenal Indonesia, Irwansyah mengakui dia dan isteri, Zaskia Sungkar juga sama seperti pasangan lain tidak terlepas daripada pelbagai cabaran sepanjang melayari alam perkahwinan.

Irwansyah berkata mereka sering bergaduh dan isterinya bersikap seperti kanak-kanak apabila sering kali meminta untuk berpisah. Bagaimanapun, katanya lagi sikap isterinya kini berubah dan jarang bergaduh.

“Oh dia childish sangat. Kalau dulu macam budak-budak sangat, kalau gaduh ya kami gaduh. Sekarang Alhamdulillah jarang bergaduh lagi. Selalu dia cakap dengan saya mahu cerai.

“Usia sangat mempengaruhi, dulu masih macam budak-budak. Apa-apa sekarang dah malas nak garuh kerana masalahnya itu-itu sahaja,” katanya.

Berkongsikan perkembangan kandungan sulung mereka, Irwansyah berkata dia dan isteri sudah pun mempersiapkan kelengkapan untuk cahaya mata mereka itu. Ujarnya, mereka kini sedang mengubahsuai bilik untuk anak.

“Teruja sangat tapi untuk beli barang bayi mama yang belikan. Sekarang bilik kami sedang dibesarkan untuk dipersiapkan bilik anak sekali.

“Yang kecoh bukan sebab nak bebelanja tapi masa melihat anak melalui imbasan, itu lebih teruja nak tahu baby buat apa,” katanya.


“Nafkah Cukup Aku Tunaikan, Aku Hanya Tak Mampu Hadiahkan Kau Rumah”

Kemelut rumah tangga Nadia Brian hangat diperkatakan apabila suaminya, Mu’izz Nasruddin mendakwa melihat pelakon itu curang di depan matanya serta mempunyai bukti isterinya bersama lain di sebuah hotel.

Menafikan sekeras-kerasnya dakwaan dia berlaku curang terhadap suaminya sepanjang perkahwinan mereka dan mengatakan ianya hanya fitnah. Malah, Nadia berkata banyak kerenah Muizz namun tidak dapat dikongsikan demi menjaga aib.

Tidak hanya berdiam diri, suaminya tampil memberi kenyataan balas menerusi Insta Story dimana Muiz berkata dia tidak pernah menyuruh isterinya melakukan kerja rumah sepanjang berkahwin kerana pembantu rumah disediakan.

Kata Muizz lagi, segala nafkah cukup disediakan olehnya namun dia mengakui tidak mampu menghadiahkan rumah untuk isterinya buat masa ini disebabkan keadaan ekonomi tidak menentu.

Muizz turut menfatikan dakwaan bahawa dirinya ‘gila glamour’ kerana bukan dia yang bergelek di aplikasi Tik Tok untuk meraih perhatian daripada netizen.

Dalam pada itu, Muizz turut meminta pihak sana tidak bercerita buruk berkenaan dirinya atau dia sendiri yang membuka mulut mendedahkan cerita sebenar.

Menerusi satu lagi perkongsian, Muizz turut memuat naik status memohon maaf kepada keluarga dan kenalannya kerana terpaksa memuat naik luahan hati di media sosial kerana dia juga manusia biasa.

Meskipun tidak menyebut nama posting berkenaan ditujukan kepada siapa, namun ramai yang membuat skepulasi ia mengenai pergolakkan melanda rumah tangga pasangan itu.


Hannah Delisha Tak Risau Soal Rezeki Setelah Berhijab

Membuat keputusan untuk berhijab pada September lalu, pelakon Hannah Delisa mengakui dia pernah terfikir tentang soal rezeki selepas dia memilih untuk berhijrah.

Bagaimanapun, Hannah berkata dia tidak perlu risau kerana dia percaya dengan ketentuan dan segala rezeki adalah daripada Allah. Ujarnya, apa yang penting baginya dia sudah menjalankan tugas sebagai hambaNya.

“Saya pernah terfikir adakah akan terganggu sesetengah kerja setelah berhijab? Tetapi bila fikir balik apa yang penting saya berhijab untuk siapa? Untuk Allah.

“Rezeki pun datang dari Allah, Dia yang tentukan dan izinkan rezeki datang kepada kita. Jadi saya tak perlu risau, yang penting saya dah buat kerja sebagai hambaNya dan berasa lebih tenang,” katanya.

Enggan memikirkan sangat mengenai soal rezeki, Hannah berkata dia ada menerima tawaran daripada satu jenama tudung terkemuka dan akan mengumumkan tentang hal tersebut di masa akan datang.

“Saya tak nak tertekan sangat fikir pasal rezeki. Dati dulu saya berserah pada Allah. Sykur Alhamdulillah saya ada terima tawawan daripada satu jenama tudung terkemuka. Saya akan bagitahu lebih lanjut nanti,” katanya.


Hattan Bengang Tak Puas Hati Dengan Juri AJL?

Dua Belas lagu yang layak ke Anugerah Juara Lagu ke-35 sudah pun diumumkan selepas berakhirnya hari ketiga separuh akhir Muzik Muzik 35 semalam, namun ramai yang tidak berpuas hati serta mempertikai keputusan juri.

Antara yang mampersoalkan keputusan tersebut adalah penyanyi, Hattan yang memuat naik status di Facebook miliknya yang tidak berpuas hati mengapa tiada satu pun lagu penyabyi dan pencipta lagu muda iaitu Yonnyboii layak ke AJL35.

Berikutan Azmeer selaku ketua juri menyatakan lagu Yonnyboii dan Zynakal tidak terpilih kerana bersifat popular dan tidak memenuhi kriteria untuk layak ke AJL, Hattan mengatakan alasan tersebut sangat kelakar.

Dalam pada itu, rata-rata pengikutnya bersetuju dengan Hattan yang menyifatkan AJL tidak maju kehadapan kerana juri juga dikalangan orang yang sama sahaja setiap tahun.

Sementara itu, memetik laporan Harian Metro, Hattan akui kecewa dengan pemilihan senarai lagu AJL35 meminta barisan juri Separuh Akhir Muzik Muzik 35 (SFMM35) berfikir di luar kotak dalam penjurian mereka.

Ujarnya, semua orang kini berada dalam dunia baharu dan perlu mengetahui berkenaan revolusi muzik yang berlaku di seluruh dunia. Katanya lagi, ini bukan lagi zaman menyanyi lagu nada tinggi atau rendah.

“Azmeer kata ada lagu yang tak sesuai untuk pertandingan. Kalau dah dikategorikan begitu, tak payahlah bagi lagu ini masuk bertanding dari awal.

“Banyak perkara baharu berlaku dalam muzik sekarang. Malah anak saya sendiri, Adam kata masa saya sudah berakhir. Saya pun mengakui kata-katanya. Kita kenalah hormat.

“Macam lagu Yonnyboii, penjiwaan yang hebat menerusi lagu Sakit wajar dihormati. Sekarang bukan lagi zaman menyanyi lagu nada tinggi atau rendah. Saya amat terkejut apabila Sakit gagal ke AJL35 kerana masih ada juri berfikiran cara lama. Kenalah bagi ruang untuk bakat baharu berkarya,” katanya.


Aishah Menangis Aku Bidadari Syurgamu Layak Ke AJL35

Membawakan lagu tersebut di separuh akhir Muzik-Muzik 35, penyanyi Aishah menitiskan air mata kegembiraan selepas lagu Aku Bidadari Syurgamu berjaya melayakkan diri ke pentas Anugerah Juara Lagu (AJL35) tahun depan.

Menggantikan Datuk Seri Siti Nurhaliza menyanyikan lagu tersebut, Aishah berkata dia akan berdepan tugas berat untuk membawakan lagu tersebut selepas persembahannya dikritik, namun dia yakin doa orang teraniaya akan terbela.

“Malam ini gugur lagi air mata. Saya gembira untuk komposer dan penulis lagu ini.

“Airmata ini juga mengenangkan samada adakah pisang akan berbuah dua kali. Berat, Allah SWT saja yang tahu Tapi saya yakin, doa orang teraniaya tiada hijabnya. Hanya Dia yang tahu segalanya,” katanya.

Dalam pada itu, Aishah berkata dia sering menangis apabila mendengar lagu Aku Bidadari Syurgamu itu kerana teringatkan perjalanan hidupnya sebagai seorang isteri.

“Banyak makan airmata say lagu ‘Aku Bidadari Syurgamu’ ni. Bila mula-mula dengar lagu ni, memang banyak kali airmata jatuh, terutama bahagian ‘Seandainya aku yg pergi dulu…’ Saya selalu perkara sama pada abang (suami).

“Kenapa saya kata begitu kerana seorang isteri yngg pergi dulu dalam keredhaan, doa dan keampunan suaminya, sangat mudah jalannya ke syurga.Sudah tentu itulah yg kita cari sebagai seorang isteri,” katanya.


“AJL Pertandingan Untuk Lagu, Bukan Pertandingan Nyanyian”

Dua Belas lagu yang layak ke Anugerah Juala Lagu ke-35 sudah pun diumumkan selepas berakhirnya hari ketiga separuh akhir Muzik Muzik 35 semalam, namun ramai yang meluahkan rasa tidak puas hati dengan keputusan tersebut.

Tampil membuka mulut mengenai pemilihan lagu-lagu tersebut, Azmeer selaku ketua juri separuh akhir Muzik Muzik 35 (SFMM35) berkata walaupun semua lagu yang bertanding karya terbaik, namun ada kekurangan ketika pemarkahan dibuat.

“Semua lagu (di SFMM35) adalah juara. Bukannya tak bagus, cuma dari sudut pemarkahan ada kurang sedikit.

“Contohnya lagu Sembah nyanyian Naim Daniel, juri merasakan bunyi gitar terlalu mengganggu vokal. Saya faham, dalam persembahan ada konsep yang diketengahkan, namun keindahan lagu juga penting,” katanya.

Ujarnya, ada lagu dikategorikan sebagai lagu popular seperti Sakit nyanyian Yonnyboii dan Zynakal, namun ianya tidak memenuhi kriteria untuk layak ke AJL.

“Saya suka lagu itu, tetapi ia lebih kepada lagu popular dan bukan lagu pertandingan,” katanya.

Dalm pada itu, Azmeer turut meminta peminat untuk faham proses pemarkahan dari sudut teknikal. Ujarnya, AJL adalah pertandingan untuk lagu dan bukan nyanyian semata-mata.

“Semua orang buat salah sebab kita manusia. Ada salah sikit-sikit saya tak ‘pancung’ (potong markah) sebab tidak bererti lagu itu tak bagus. Kalau saya ada kuasa, saya nak 17 lagu bertanding di AJL35, tapi kita kena faham hanya 12 lagu dipertandingkan.

“Saya harap peminat boleh faham dari sudut teknikal. Contohnya, walaupun Aishah ada sedikit kekurangan ketika menyanyikan lagu Aku Bidadari Syurgamu, tapi melodinya bagus. Ini pertandingan untuk lagu, bukan pertandingan nyanyian. Jangan hukum komposer kalau ada kesilapan daripada penyanyi,” katanya.


“Makcik Kantin Pun Dah Kenal Siapa Da’i Syed”

Sebelum ini kurang dikenali ramai, kontroversi terpalit Da’i Syed sekaligus menaikkan nama pendakwah itu sehingga dirinya menjadi lebih terkenal. Perkara itu turut diakui pengurusnya, Mohd Aizat Jaafar.

Menurut Aizat, orang ramai kini lebih mengenali pendakwah berkenaan susulan kontroversi tersebut sehinggakan makcik kantin juga turut kenal siapa Da’i Syed atau nama sebenarnya Syed Shah Iqmal Syed Mohammad Shaiful.

BACA: “Sepanjang Ditahan, Saya Termenung & Bertanya Kenapa Allah Bagi Ujian Ini”

“Diakui kontroversi yang melanda sedikit sebanyak menaikkan nama dan lagu nyanyian Syed. Kalau dulu memang ramai tak kenal, tapi sekarang berbeza. Makcik kantin di mahkamah pun sudah kenal dia.

“Bagi saya, apa yang terjadi ada hikmah di sebaliknya. Selain menaikkan namanya, mungkin selepas ini dia boleh menggunakan peluang itu untuk berdakwah dan berkongsi perkara kebaikan,” katanya.

Ditanya mengenai kerjaya nyanyian Da’i Syed, pengurusnya berkata pihak pengurusan sudah ada perangangan terbaru untuknya namun ia bergantung kepada kesediaan dan emosi pendakwah itu.

“Buat masa ini tengok keadaan emosi dia dulu. Cuma, pihak pengurusan memang sudah ada perancangan untuk dia, tapi perlu memastikan dia betul betul bersedia dan bersemangat untuk kembali aktif


Cepat, Bulan Terakhir Untuk Rebut Pulangan Tunai Sehingga RM1,000,000 Di Tesco Dengan Boost!

Kami pasti anda mesti suka berbelanja di Tesco kan? Harga boleh tahan, nak shopping pun luas dan selesa, nak nak pulak banyak produk yang anda boleh dapat, bukan setakat barang dapur jer. Barang kecantikan ada, pakaian, kasut dan banyak lagi lah. Asal nak cari sesuatu je, singgah jer Tesco. Macam dah jadi kebiasaan dok?

Sebut pasal berbelanja ni, nak tak rebut pulangan tunai sehingga RM1,000,000 dengan cara mudah jer kat Tesco dengan Boost? Haa..peluang macam ni anda kena dapatkan sebabnya akan berakhir hujung bulan ni. Rugi weh kalau tak join!

Ganjaran yang Tesco nak bagi ni memang betul mind blowing! Join jer completekan Tesco Mission semasa berbelanja di Tesco dengan Boost.

Ada macam-macam jenis Mission anda boleh join yang sesuai untuk semua orang. Hidup solo? Aktifkan Mission RM50. Bahagia berdua jer? Aktifkan Mission RM80. Family ramai? Aktifkan Mission RM100. Habis Mission, dapat ganjaran. Mudah kan? Ingat! Sampai 31 Disember ni jer tau.

Sambil-sambil anda berbelanja tu, lagi banyak pulangan tunai yang anda boleh nikmati nanti!

Dengan menghabiskan Mission anda, anda boleh dapat Tesco Wallet RM5, RM8 dan RM10 dalam aplikasi Boost untuk jimat dalam pembayaran anda yang seterusnya di Tesco. Bukan tu jer, anda juga boleh dapat RM5 Kenny Rodgers Roasters Wallet dan RM3 Secret Recipe Wallet dengan hanya berbelanja di Tesco sahaja.

Bagi mereka yang completekan Boost Mission, ini hadiah menarik yang bakal menjadi milik anda. Bestnya!

Part paling best sekali, anda boleh join misi ni banyak kali sebabnya untuk setiap satu misi tu anda boleh join sehingga 3 kali. Waaaa…”huntong betul!” Ingat! Anda hanya perlu aktifkan Mission di akaun Boost anda sebelum berbelanja di Tesco.

Anda perlu pilih dan aktifkan 1 daripada 3 misi Boost Mission di bawah:

Misi 1: Berbelanja minimum RM100 x 3 kali dalam 30 hari

Misi 2: Berbelanja minimum RM50 x 2 kali dalam 14 hari

Misi 3: Berbelanja minimum RM80 x 2 kali dalam 14 hari

Selesaikan misi! Berbelanja (mengikut min perbelanjaan dalam masa yang diberikan) di Tesco.

Dapatkan ganjaran! Anda yang berjaya menyelesaikan Boost Missions akan dapat pulangan tunai serta merta! Semuanya hanya belanja dengan Boost di Tesco aja! Lepas ni, bayar jer di Tesco macam biasa untuk gunakan Tesco Wallet tu. Awesome kan?

Haa..amacam? On tak on? Jimat sebenarnya bila anda berbelanja menggunakan Boost di Tesco ni dan paling best bila anda boleh menang dengan Boost Mission! Di samping anda menikmati harga rendah setiap hari di Tesco, sekarang ni anda dapat pulangan tunai pula. Untungnya!

Sebenarnya lebih banyak ganjaran untuk anda tau bila guna Boost ni. Tak rugi pun download apps ni.

“Alaaaa, tak pandailah nak buat…” Rileks, kami boleh bantu anda. Mudah sangat-sangat cara nak aktifkan Boost akaun anda ni. Kacang goreng jer…Follow step kat bawah ni okay!

Ha, senang jer kan? Jadi, jangan lengah-lengah lagi, jomlah berbelanja di Tesco menggunakan Boost dan anda akan perolehi banyak ganjaran dari situ. Jangan lupa ajak kawan-kawan dan jugak famili anda okay.

Sehingga 31 Disember 2020 ini sahaja tau! Memahami situasi ekonomi ketika ini, kami pasti jaminan pulangan tunai ini pastinya dapat menggembirakan anda. Dapatlah juga meringankan beban anda setiap hari kalau ada penjimatan macam ni kan?


Netizen Kecewa Dua Lagu Naim Daniel Gagal Ke AJL35

Dua lagunya iaitu Sembah dan Adakah Kau Menungguku gagal mara ke Anugerah Juara Lagu 35, penyanyi Naim Daniel mengucapkan terima kasih kepada mereka yang memberikan sokongan selama ini.

Menerusi perkongsian di Instagram miliknya itu, Naim turut memuat naik video sedang mengelap trofi Juara Anugerah Juara Lagu 34 (AJL34) yang dimenanginya tahun lalu.

BACA: Belanja Gambar Tak Berbaju, Peminat Naim Daniel Jadi Tak Keruan

Diruangan komen, rata-rata netizen meluahkan rasa kecewa apabila dua karya Juara AJL34 itu tidak terpilih. Bagaimanapun, ramai yang memberikan semangat kepada Naim agar tidak bersedih dan terus berkarya.

Netizen turut menitipkan kata-kata positif jika tiada rezeki di AJL mungkin akan ada rezeki lebih baik menanti.


“Sepanjang Ditahan, Saya Termenung & Bertanya Kenapa Allah Bagi Ujian Ini”

Dilepaskan selepas diikat jamin sebanyak RM35,000 semalam, pendakwah muda Da’i Syed atau nama sebenarnya Syed Shah Iqmal Syed Mohd. Shaiful memohon agar diberi ruang untuk dia memulihkan jiwa dan mental.

Hampir 18 hari ditahan reman atas tiga dakwaan termasuk merogol, Syed berkata dia agak sedih dengan apa yang menimpanya namun menyifatkan dugaan itu sebagai teguran Allah agar dia tidak terus alpa.

BACA: Da’i Syed Menitis Air Mata Terpaksa Bermalam Lagi Di Lokap

“Sepanjang ditahan, saya termenung dan bertanya atas dugaan yang diberikan, tetapi reda dengan ketentuan yang diberikan Allah dan pada masa sama mengikuti sahaja prosedur polis dan mahkamah.

“Saya hanya berdoa kepada Allah semoga permudahkan urusan dan sebaik-baik manusia adalah orang yang meminta maaf, manakala yang terbaik pula adalah yang memaafkan. Saya maafkan mereka yang pernah mengutuk saya,” katanya.

Ditanya apa yang ingin dilakukan sebaik sahaja dilepaskan, Da’i Syed berkata dia mahu berjumpa ibunya dan meluangkan masanya bersama keluarga serta berehat terlebih dahulu.

“Apa yang saya ingin lakukan selepas ini ialah meluangkan masa bersama keluarga dan makan bersama mereka. Saya hendak duduk rehat dan bertenang dahulu untuk lepaskan rindu,” katanya.

Terdahulu, Da’i Syed ditahan pada 27 November lalu selepas seorang bekas jurujual membuat laporan polis didakwa dirogol oleh pendakwah itu namun susulan laporan polis itu, tujuh lagi mangsa tampil membuat laporan.


Demi Kesihatan, Apa Kata Anda ‘Hebat Bersama’ Dengan 3 Produk Coway Yang Awesome Ini

Tak salah ‘habiskan’ duit untuk kesihatan kan? Orang cakap, biar kita berbelanja ‘mahal’ untuk jaga kesihatan daripada nak tanggung kos yang lagi tinggi kalau sakit.

Kos hospital, ubat tu bukannya murah tau. 2 kali ganda! Malah boleh lebih dari ni lagi. Penyakit ni pula datang tanpa mengenal usia, lagilah kan?

Anda yang ada mak ayah, keluarga tu patut fikir-fikirkan okay. Ubah kualiti hidup anda dengan benda yang lebih berfaedah. Lebih baik mencegah dari merawat!

Dalam dok sebut bab jaga kesihatan ni, anda wajib tahu 3 produk awesome dari Coway ni iaitu; penulen air, GLAZE; penulen udara, LOMBOK III dan tilam Super Single PRIME Series.

Haa..dengan 3 produk ini, kami harapkan anda dapat berhidup dengan lebih baik selepas ini.

3 produk Coway ini disatukan untuk meningkatkan kesihatan keluarga anda. Walaupun masing-masing mempunyai keistimewaaan yang tersendiri, tapi bila mereka ni disatukan, walaweh, memang rumah anda akan jadi lengkap!

Bukan untuk keluarga sahaja, anda yang bujang pun boleh memiliki 3 produk hebat ni yer. Okay meh sini kita go details dengan ketga-tiga produk hebat dari Coway ni.

Kadang kita tak perasan di mana punca kuman yang datang. Ramai yang ambil mudah. Kononnya perkara temeh jer, sampaikan tak sedar mungkin akan berlaku malapetaka kepada kita.

Sebab air putih minuman kerap diminum setiap hari, jadi anda perlu guna penulen air. Ni salah satu cara untuk memastikan air minuman anda bersih dan anda dapat cegah dari penyakit.

GLAZE adalah penulen air yang sesuai sangat untuk anda yang ada keluarga mahupun single. Bukan itu jer, GLAZE ni memudahkan anda kerana tak perlu masak air dah. Boleh minum air panas, air sejuk atau air biasa terus. Selain itu, penulen air GLAZE ini mudah diguna, cuma perlu tekan lama butang untuk mengekstrak aliran air berterusan dengan isipadu air pilihan 120ml, 250ml atau 500ml.

Untuk anda yang suka sangat air sejuk, GLAZE adalah pilihan tepat! GLAZE mentakrifkan semula kesejukan, dan dengan fungsi baharu yang sejuk Cold Water+. Dah tak perlu risau kalau rasa panas lagi sebabnya Cold Water+ ia dapat mengekalkan pengekstrakan air sejuk yang konsisten kerana tangki air sejuk dan tangki air biasa diasing kepada dua tangki.

Dan jangan tak tahu, Coway mahukan anda menjalani kehidupan seharian dengan sihat. Jadinya, anda boleh dapatkan GLAZE dengan harga hanya RM3,900 dengan perkhidmatan servis percuma selama setahun! Pergh…best!

“Alaaa…tak mampu ler nak beli terus harga tu.” Don’t worry gais, anda boleh jer buat sewa bulanan dengan harga RM119 sebulan dan siap ada 5 tahun perkhidmatan servis percuma lagi!

Bukan joget lambak yer. LOMBOK III adalah penulen udara yang sesuai sangat untuk anda yang ada si bulus kat rumah tu. Yang kulit sensitif dan selalu sangat alergi dan ada resdung tu, hah! Anda dah jumpa ‘jodoh’ anda dah.

Kembali dengan model generasi ke-3, LOMBOK III direka untuk memberikan perlindungan yang lebih kuat dan padu. Dengan penapis RBD Plasma, Ioniser dan Fine Dust Indicator, ia merupakan perisai yang memberikan anda pengalaman indoor yang segar dan nyaman.

LOMBOK III direka dengan reka bentuk dan teknologi yang terbaru. Korang boleh memilih tetapan pilihan dengan sentuhan lembut dan dilengkapi dengan pengedalian 3 tahap kelajuan kipas mengikut keperluan anda. Tambahan pula, LOMBOK III paling sesuai untuk keluarga beranak-anak kecil, kerana ia mempunyai sistem Child Lock yang mengelakkan anak-anak kecil tertekan butang tetapan dan keselamatan keluarga anda dijamin.

Anda tahu tak sistem pengudaraan yang bersih dan nyaman adalah salah satu faktor yang menyumbang kepada kesihatan yang terkawal.

Nak pula sekarang ni tengah PKPB, memang banyak masa diluangkan di rumah jer kan? Jadi, pengudaraan yang bersih sememangnya perlu agar kesihatan kita sentiasa dalam keadaan yang baik.

Selain itu, LOMBOK III menggunakan kecekapan tenaga kecil iaitu 0.0816kWh dalam Auto Mode. Anggaran bil elektrik hanya RM0.53 setiap bulan!

Dengan harga RM3,490 dan perkhidmatan servis percuma selama setahun, pastinya berbaloi dengan apa yang dibelanjakan demi kesihatan. Anda juga boleh buat sewa bulanan dengan harga RM109 sebulan termasuk perkhidmatan servis percuma sepanjang 5 tahun. Amacam?

Tahukah anda hayat sesuatu tilam antara 8 hingga 10 tahun jer? Bila kali terakhir anda tukar tilam? Anda kena tahu, tilam lama boleh menyebabkan penyakit. Antaranya, sakit belakang, alergiK, asma dan lain-lain.

Sampai bila nak tidur dengan lebih berkualiti kalau tilam pun lembik semacam. Ye dok? Haa…Coway Mattress PRIME Series ni dilengkapi dengan bahan berkualiti tinggi, termasuk busa memori, lateks semula jadi 100%, serat kelapa, fabrik anti-statik and spring poket 5-Zon.

Selain itu, korang boleh pilih Coway Firm kalau posisi tidur terlentang, manakala korang yang suka tidur mengiring, boleh pilih Coway Soft.

Coway Mattress PRIME Series mempunyai King saiz, Queen saiz dan juga yang terbaru Super Single saiz yang direka untuk pelbagai badan berat dan semua jenis posisi tidur kerana tilam ni memberi sokongan dan mengikut lengkungan badan anda.

Coway Mattress PRIME Series adalah antara tilam pertama di Malaysia yang boleh disewa sambil dilengkapi dengan Perkhidmatan Penjagaan Tilam 7 – Langkah Coway. Fuh! Mana nak dapat weh…

Tilam ini sesuai sangat untuk anda yang ada anak ataupun yang single-single tu tapi gemarkan tilam yang lebih besar. Puas sikit guling-guling atas katil tu nanti.

1. Sewa bulanan: RM129/sebulan (Tilam sahaja), RM159/sebulan (Tilam & Katil)
(Perkhidmatan Penjagaan Tilam 7 – Langkah Coway Servis Percuma 5 Tahun)

2. Belian secara langsung: RM5,380 (Tilam) , RM7,080 (Tilam & Katil)
(Perkhidmatan Penjagaan Tilam 7 – Langkah Coway Servis Percuma setahun)

Pada anda yang mementingkan kesihatan terjaga, bukan untuk anda tapi untuk keluarga anda, sesuai sangat 3 produk Coway ini ada di rumah anda.

Gaya hidup sihat di zaman moden ni memang harus diamalkan. Mungkin masa kita tengah sihat ni kita tak rasa penting sangat untuk menjaga. Maunya sakit sekali, barulah nak sedar bertapa pentingnya abaikan kesihatan. Membazir!

Ingat, kesihatan adalah harta yang paling bernilai untuk masa depan. Fikirkan orang tersayang dan hidup lebih indah dengan Coway!

Untuk info lebih lanjut tentang 3 produk Coway ini, anda boleh tekan link di bawah:

GLAZE: TEKAN SINI
LOMBOK III: TEKAN SINI
Tilam PRIME Series: TEKAN SINI


12 Lagu Bakal Berentap Di Anugerah Juara Lagu Ke-35

Selepas persaingan sengit selama tiga minggu, 12 lagu mara ke pentas berprestij Anugerah Juara Lagu Ke-35 yang dijangka bakal berlangsung Januari depan.

Keputusan itu diumumkan gandingan pengacara Sherry Al Hadad dan Haziq Hussni pada pentas minggu terakhir Semi Final Muzik Muzik 35 (SFMM35) sebentar tadi.


TV3 Tiada Perancangan Terbit Semula Program Realiti Agama Da’i

Umum mengetahui program realiti berunsur keagamaan iaitu Dai Pendakwah Nusantara antara yang popular dan program tersebut sudah pun bersiaran selama enam musim di TV3.

Bagaimanapun, memetik laporan MalaysiaKini, stesen penyiaran TV3 berkata pihak mereka tidak bercadang untuk menerbitkan semula program itu dalam masa terdekat selepas tiga tahun melabuhkan tirainya.

Menurut TV3 lagi, pihak mereka sudah tidak menerbitkan sebarang bentuk program baru seperti itu.

“Tiada perancangan untuk menerbitkan Dai Pendakwah Nusantara dalam masa terdekat selepas musim terakhir program tersebut berakhir pada tahun 2017,” katanya.

Sejak kebelakangan ini ada sahaja kontroversi terpalit bekas pesertanya. Terbaru seorang bekas bekas pesertanya dihadapkan ke mahkamah atas pertuduhan merogol, mencabul dan melakukan hubungan seks luar tabii.

Sebelum ini pula hangat diperkatakan mengenai seorang lagi bekas peserta iaitu Da’i Farhan dengan isu rumah tangga dan penceraian.


“Cik B Tahu Suara Tak Sedap Tapi Apa Masalahnya?”

Pertama kali membuat persembahan di pentas menyanyikan lagu single berjudul Tolonglah yang disiarkan secara langsung di program Vokal Mania, bagaimanapun nyanyian Cik B mendapat kecaman netizen.

Ada yang mengkritik nyanyian anak kepada usahawan kosmetik, Datuk Seri Vida itu sehingga ada yang mengatakan lebih baik jika bakat terpendam Cik B itu dibiarkan disimpan sahaja.

Tidak mudah melatah dengan kecaman netizen, Cik B memohon maaf di laman Twitternya serta menjelaskan dia terlalu gemuruh sehingga mulut kering ketika mempersembahnkan lagu tersebut secara langsung.

Namun, netizen berteruskan mengkritiknya sehingga ada yang mempersoalkan kebolehannya serta mendakwa dia kini berjaya kerana menggunakan kakayaan ibunya.

Mungkin tidak tahan dengan kritikan netizen, Cik B memuat naik status mengatakan dia sedar bahawa suaranya tidak merdu namun mempersoalkan kembali apa masalahnya jika nyanyiannya tidak sedap.

Melihatkan status itu, netizen menasihatkan Cik B agar berehat sektika daripada media sosial serta meminta supaya tidak mempedulikan segala kata-kata negatif netizen.


Nadia Brian Harap Suami Terus Lafaz Cerai Di Mahkamah

Kemelut rumah tangga Nadia Brian terus hangat diperkatakan apabila suaminya, Muizz Nasruddin mendakwa melihat pelakon itu curang di depan matanya serta mempunyai bukti isterinya bersama lain di sebuah hotel.

Tampil membuka mulut mengenai dakwaan suaminya itu, Nadia berharap suaminya akan terus melafazkan cerai di mahkamah nanti dan mahu perkara itu diselesaikan secepat mungkin.

BACA: “Saya Sendiri Nampak Isteri Dengan Lelaki Lain Di Bilik Hotel”

“Saya sudah tawar hati dengannya. Banyak juga kerenah Muizz yang tak dapat saya kongsikan demi menjaga aibnya. Saya harap di mahkamah nanti Muizz akan terus melafazkan cerai,”

“Saya harap semua ini dapat diselesaikan cepat supaya masing-masing boleh teruskan kehidupan. Tak nak simpan perasaan dendam yang tak habis,” katanya.

Menafikan sekeras-kerasnya dakwaan dia berlaku curang terhadap suaminya sepanjang perkahwinan mereka, Nadia berkata hanya Allah sahaja yang tahu perkara sebenar.

“Biar Allah saja tahu perkara yang sebenar. Mengenai curang saya menafikan sekeras-kerasnya. Saya tidak curang sepanjang tempoh perkahwinan dengan Muizz,” katanya.

Terdahulu, Nadia mengakui suaminya sudah menfailkan perceraian di mahkamah dan mereka kini sedang menunggu tarikh untuk ke mahkamah.


“Nak Jumpa Sebab Nak Kenal Michael Ang Lebih Dekat”

Sebelum berlangsung pentas akhir Gegar Vaganza musim ketujuh (GV7), hangat diperkatakan apabila penyanyi Noraniza Idris terkilan dengan kritikan pedas yang diberikan oleh Michael Ang di media sosial terhadap persembahannya.

Memegang kata-katanya sebelum ini dimana dia berhasrat untuk bertemu dengan pengarah itu, Noraniza berkata dia tidak menyimpan dendam sebaliknya mahu berjumpa dengan untuk kenal Michael dengan lebih dekat.

“Sebenarnya, tiada apa pun tetapi saya tak boleh tipu memang beremosi. Bukan apa, individu berpengaruh macam Michael boleh menarik orang untuk bercakap perkara yang tidak elok. Macam mengumpat.

“Bahasa yang digunakan pun tidak berapa manis, saya tidak biasa. Kita ajar budak-budak dan golongan pelapis tentang adab dan sebagainya tetapi orang yang kita tidak kenal cakap gunakan bahasa yang kurang manis. Kita orang Malaysia, ada adab dan tatasusila dalam bercakap.

“Sejujurnya, tiada rasa dendam cuma tujuan saya nak berjumpa dengan Michael kerana ingin mengenalinya dengan lebih dekat. Kalau macam Azwan Ali saya sudah kenal walaupun mulut dia bising tetapi kita kenal. Saya tak kenal Michael. Nama sahaja kenal jadi saya nak kenal dia secara peribadi,” ujar.

Terdahulu, nama Noraniza antara penyanyi yang sering mendapat kritikan pedas dan negatif daripada Michael. Malah, Noraniza mahu bersemuka dengan pengarah itu selepas tamat program berkenaan.

Susulan kenyatannya itu, Michael berkata dia bersedia untuk bersemuka dengan penyanyi itu. Ujarnya, bukan hanya Noraniza tetapi semua peserta turut mendapat kritikan jika persembahan tidak bagus. Katanya lagi, jika menyertai pertandingan realiti sepatutnya sudah bersedia dengan kritikan.


Sihir Itu Wujud, Saharul Ridzwan Pesan Jangan Tinggal Solat

Drama lakonannya Cinta Sekali Lagi sudah pun melabuhkan tirainya semalam, menerusi satu perkongsian di Instagram, Saharul Ridzwan menegaskan ilmu sihir sememangnya wujud dalam kalangan masyarakat.

Saharul turut menitipkan pesanan buat peminatnya dan netizen agar sentiasa menjaga solat dan hubungan dengan Allah SWT untuk mengelak daripada terkena gangguan sihir.

“Tiada daya upaya kita dalam apa apa sekalipun, kecuali dengan izin Allah. Apa yang baik, kita jadikan semangat.

“Semua yang buruk kita tolak jauh-jauh. Semoga kita semua dilindungi Allah SWT dan yang penting jangan tinggal solat serta banyakkan berdoa,” katanya.

Perkongsian Saharul itu mendapat pelbagai reaksi daripada netizen yang bersetuju dengan pendapat pelakon itu serta turut berdoa diri mereka dilindungi oleh Allah.

Dalam pada itu, Saharul turut berterima kasih kepada semua yang telah menonton drama lakonannya Cinta Sekali Lagi yang turut membariskan pelakon hebat lain seperti Nelydia Senrose dan Hannah Delisha.


“Saya Sendiri Nampak Isteri Dengan Lelaki Lain Di Bilik Hotel”

Kemelut rumah tangga Nadia Brian hangat diperkatakan kembali apabila pelakon itu mengakui suaminya, Muizz Nasruddin sudah pun menfailkan perceraian dan menunggu tarikh perbicaraan daripada pihak mahkamah.

Mengesahkan perkara itu, Muizz berkata dia menfailkan perceraian di Mahkamah Syariah Wilayah Persekutuan, pada 2 Oktober lalu. Ujarnya, jika dia terus berdiam diri dan tidak menceraikan isterinya, dia akan dianggap lelaki dayus.

“Sepatutnya tarikh pembicaraan ditetapkan pada 3 November lalu, namun disebabkan pelaksanaan Perintah Kawalan Pergerakan Bersyarat (PKPB), kes sebutan dan bicara ditangguhkan ke satu tarikh lain yang akan ditetapkan kelak.

“Saya nekad dengan keputusan ini kerana kecurangan yang dilakukan isteri, amat sukar untuk saya maafkan. Jika saya tak ceraikan dia, saya menjadi suami yang dayus. Moga Allah lembutkan hati saya untuk maafkan perbuatannya,” katanya.

Dalam pada itu, Muizz berkata dia sudah pun membuat laporan polis pada 6 Oktober lalu serta mempunyai bukti isterinya menginap di sebuah hotel bersama seorang lelaki. Dakwanya lagi, dia melihat dengan matanya sendiri kejadian itu.

“Ramai yang tanyakan mengenai bukti-bukti yang ada pada saya. Ikutkan hati, saya memang nak tunjuk. Namun, oleh kerana kes ini masih dalam siasatan polis, saya serahkan kepada mereka. Ada juga bukti dan keterangan lain daripada pihak saya untuk membuktikan mereka berdua menginap di situ selama dua malam.

“Sekiranya siasatan selesai, apa yang dilakukan lelaki ini adalah satu kesalahan jenayah dan boleh dituduh di bawah Seksyen 498 Kanun Keseksaan iaitu memikat atau membawa pergi atau menahan seseorang perempuan yang bersuami dengan niat jenayah,

“Saya tak faham ‘fitnah’ apa yang dikatakan oleh isteri saya. Kenapa saya nak fitnah isteri sendiri? Kami baru berkahwin tak sampai setahun. Apa yang saya peroleh dari semua ini? Saya ada bukti yang secukupnya.  Saya sendiri nampak isteri saya bersama seorang lelaki di bilik hotel di Cyberjaya,” katanya.

Menurut Muizz lagi, dia turut kesal apabila isterinya masih cuba berselindung walaupun sudah mengakui kesilapannya. Muizz turut mempersoalkan mengapa isterinya dakwa difitnah sedangkan sudah akui kesilapannya.

“Saya sudah tunjuk bukti-bukti yang saya ada kepada isteri dan keluarganya. Isteri saya pun mengaku kesilapannya kepada saya.

“Adakah itu masih fitnah? Kenapa tidak nafikan kenyataan saya? Sudah sudahlah berlagak sebagai mangsa di media sosial untuk menunjukan yang saya ini jahat. Kenapa masih menegakkan benang basah?

“Saya tidak berhasrat untuk mengaibkan isteri tetapi saya harus bersihkan nama dan maruah saya dan keluarga. Saya juga harap ini dapat dijadikan satu pengajaran kepada mereka yang dicurangi kerana ada undang-undang yang boleh membantu kita.” katanya.


Cik B Kecewa Dituduh Berjaya Kerana Kekayaan Ibu

Bergelar pelakon dan muncul menerusi drama Lelaki Lingkungan Cinta anak kepada usahawan kosmetik, Datuk Seri Vida iaitu Cik B mencuba nasib sebagai penyanyi pula apabila tampil dengan single berjudul Tolonglah.

Percubaan pertamanya ternyata membuahkan hasil dan hangat diperkatakan apabila baru sahaja seminggu dilancarkan muzik video lagu tersebut kini berjaya meraih sebanyak 3.7 juta tontonan di laman YouTube.

BACA: Nyanyian Live Dikritik, Cik B Mohon Maaf Gemuruh Sampai Mulut Kering

Namun, tidak semua senang dengan kejayaan dikecapi oleh gadis berusia 15 tahun itu apabila ada yang menuduh apa yang dimilikinya kini disebabkan oleh kekayaan ibunya.

Kecewa dengan tuduhan netizen itu, Cik B memuat naik satu posting di Twitternya menafikan perkara itu. Ujarnya, jika ibunya kaya sekalipun namun semua itu adalah hasil titik peluhnya mencari rezeki.

“Netizen cakap ‘kaya bolehla’, Cik B buat semua tu nak cari duit juga lah. Orang bayar Cik B untuk nyanyi, berlakon, Alhamdulillah!

“Ingat senang ke? Mama kaya sebab kerja, Cik B pun kerja, bukan duduk rumah goyang kaki dengki dengan orang. Alhamdulillah rezeki,” tulisnya.

Dalam pada itu, Cik B bersyukr dengan rezeki yang diperolehnya ketika ini. Ujarnya, ibunya dahulu pernah hidup susah namun kini miliki kesenangan kerana usaha keras.

“Mama dulu takde duit, mak tinggal, ayah meninggal, orang jaga. Tapi sekarang dengan apa ujian mama lalui mama bole jadi kaya sebab mama berkerja keras 24/7,” katanya lagi.

Melihatkan perkongsian Cik B itu rata-rata netizen memberikan kata-kata semangat kepadanya serta meminta supaya tidak menghiraukan segala komen negatif.


Faye Kusairi Selamat Lahirkan Bayi Perempuan

Selepas seminggu mengalami penyakit Bell Palsy atau lumpuh sebelah muka berpunca daripada kehamilan, pelakon Faye Kusairi memaklumkan dia sudah pun selamat melahirkan anak kedua pada Ahad lalu.

Perkhabaran gembira itu diumumkan oleh Faye menerusi Instagram miliknya sebentar tadi. Faye berkata dia dan anak perempuannya itu berada dalam keadaan baik dan sihat serta sudah dibenarkan pulang ke rumah.

“Assalamualaikum, saya ingin berkongsi berita gembira kepada semua. Alhamdulillah saya selamat melahirkan anak perempuan kami pada hari Ahad lepas.

“Syukur ke hadrat Ilahi juga, saya dan bayi berada dalam keadaan sihat. Hari ini saya dan bayi sudah dibenarkan pulang ke rumah,” ujarnya.

Dalam pada itu, Faye turut mengucapkan terima kasih kepada mereka yang mendoakannya dan akan mendedahkan mendedahkan wajah anaknya apabila tiba masanya nanti.

“Terima kasih buat semua yang tidak putus-putus doakan kebaikan dan kesihatan saya berkenaan dengan Bell’s Palsy yang saya hidapi selama beberapa hari ini.

“Maaf saya belum mampu untuk membalas semua komen dan akan kongsikan perkembangan kesihatan saya termasuk ketika berpantang nanti. Saya akan kongsikan gambar anak bila sudah betul-betul bersedia,” katanya.

Faye dan Azmi selamat mendirikan rumah tangga pada 9 April 2017 dan dikurniakan seorang anak Alif Azmi yang kini berusia dua tahun.


Ayu Raudhah Umum Hamil Anak Kelima

Sudah lama rasanya tak dengar cerita tentang pelakon Ayu Raudhah, selepas mendirikan rumah tangga dengan pemain bolasepak negara, Zaquan Adha, dia lebih fokus dengan keluarga dan perniagaan.

Sudah pun mempunyai empat orang cahaya mata, baru-baru ini adik kepada Rozita Che Wan itu mengumumkan perkhabaran gembira sempena ulang tahun kelahirannya yang ke-36 apabila dia kini hamil anak kelima.

BACA: “Terima Kasih Ayu Raudhah, Jatuh Bangun Saya Hanya Dia Yang Tahu”

Ayu berkongsikan berita itu menerusi Instagram miliknya ketika sambutan hari lahir bersama dan ahli keluarga dan teman-teman rapat.

Diruangan komen rata-rata netizen tidak melepaskan peluang untuk mengucapkan tahniah di atas rezeki zuriat kelima itu serta mendoakan agar proses kehamilan dipermudahkan.

Ayu Raudhah mendirikan rumah tangga dengan Zaquan Adha Abdul Radzak pada 21 Januari 2011. Pasangan itu dikurniakan empat orang cahaya mata Muhammad Aisy Qaiser, 7 Muhammad Aisy Aryann, 6 Laura Zuleykha, 3 dan Muhammad Aisy Khaliq, 1.


Shah Hazvee Dedah Sebenarnya Sudah Bergelar Datuk

Sebelum ini terpalit kontroversi didakwa membawa lari isteri orang yang juga pengurusnya, baru-baru ini pelakon Shah Hazvee mendedahkan dia pernah dianugerahkan Darjah Kurnia Setia Diraja Perak (DKSD) yang membawa gelaran Datuk.

Menerima gelaran tersebut pada tahun 2016, Shah berkata dia tiada niat untuk merahsiakan perkara tersebut kepada umum kerana merasakan tiada kepentingan untuk dikongsikan.

“Saya dah terima anugerah ini (Datuk) pada 2016 lagi, tapi tak kecohkan pada sesiapa. Malah, keluarga saya pun tak ramai yang tahu.

“Namun saya fikir sekarang adalah waktu yang tepat kerana saya kini fokus dengan perniagaan dalam bidang pelaburan hartanah. Lagipun, memang gelaran ini saya gunakan untuk tujuan perniagaan.

“Kalau beritahu sebelum ini, macam tiada kepentingan sahaja sebab saya aktif berlakon. Jadi lebih baik saya rahsiakan,” katanya.

Menurut Shah, sejak aktif dalam bidang pelaburan dia semakin memperlahankan karier seninya sebagai pelakon. Ujarnya, dia juga mempunyai perancangan untuk menerbitkan sebuah filem.

“Lakonan mungkin akan menjadi hobi sahaja selepas ini. Saya juga dalam perancangan untuk menerbitkan sebuah filem dan dalam proses untuk bekerjasama dengan seorang pelakon terkenal dari Indonesia yang bakal dikongsikan nanti.

“Ini adalah sebagai tanda penghargaan kepada peminat yang setia bersama saya kerana selepas ini mungkin saya akan berehat sebagai pelakon,” katanya.


Netizen Kagum Anak Buah Mira Filzah Jawab Matematik Kurang 30 Saat

Umum mengetahui pelakon dan pengacara terkenal Mira Filzah mempunyai seorang anak buah yang dikenali sebagai Umar yang kini menetap di New York. Ketika majlis pernikahan Mira, telatah Umar menjadi perhatian ramai yang memberikan ucapan dalam bahasa Inggeris.

Baru-baru ini, Mira ada berkongsikan video anak buahnya menjawab soalan matematik kurang daripada 30 saat sekaligus mendapat perhatian ramai netizen yang kagum dengan kebijaksanaan kanak-kanak berusia 5 tahun itu.

BACA: Betulkan Tudung Mira Filzah, Wan Emir Dipuji Jaga Aurat Isteri

Malah, rata-rata netizen ada meluahkan hasrat mereka mahu belajar cara untuk menjawab sifir dalam masa singkat seperti yang dilakukan oleh Umar.

Kata netizen lagi, mereka tidak pernah tahu ada cara mudah seperti ditunjukkan oleh Umar untuk menjawab soalan matematik atau sifir.

Sebelum ini, Mira pernah memberitahu bahawa Umar telah terpilih untuk melanjutkan pelajaran ke The Anderson School Citywide Gifted & Talented di New York iaitu salah satu sekolah yang terbaik di sana.


Nabila Razali Terkejut MV Peluang Kedua Raih 24 Juta Tontonan, 66 Ribu Komen

Meskipun single terbaru Peluang Kedua nyanyian Nabila Razali kurang disenangi oleh segelintir netizen, namun video muzik lagu itu kini sudah meraih 24 juta tontonan selepas 3 bulan dilancarkan di laman YouTube.

Terbaru, perkongsian Nabila di Instagram miliknya menjadi perhatian ramai apabila penyanyi itu meluahkan rasa terkejut apabila muzik video lagunya itu menerima lebih 66,000 komen daripada netizen.

Perkongsian Nabila itu mendapat pelbagai reaksi daripada netizen yang tidak melepaskan peluang untuk mengucapkan tahniah serta memberikan komen positif dan memberi kata-kata semangat kepadanya agar meneruskan kerjayanya sebagai penyanyi.

Dalam pada itu, ada yang suka melihat gandingannya dengan MK menerusi lagu tersebut dan berharap mereka akan bekerjasama lagi untuk lagu akan datang.


Nadia Brian Akui Suami Sudah Failkan Perceraian

Hangat diperkatakan mengenai pergolakan rumah tangga Nadia Brian beberapa bulan lalu, terbaru pelakon itu mengesahkan suaminya, Muizz Nasruddin sudah memfailkan kes perceraian mereka di mahkamah.

Perkara tersebut dikongsikan oleh Nadia menerusi satu temu bual bersama program Melodi semalam. Nadia berkata lagi mereka kini menunggu tarikh perbicaraan daripada pihak mahkamah.

“Ya, dia sudah failkan perceraian dan kini tunggu tarikh untuk kami hadir ke mahkamah. Saya tahu ramai yang mencari sebelum ini untuk dapatkan kenyataan tentang isu sekarang.

“Minta maaf sebab tak dapat menjawab sebab saya pun sibuk dengan pengambaran drama. Status sekarang, pihak sana sudah failkan cuma mahkamah belum buka sebab pandemik Covid-19. Kemudian baru saja beroperasi semula pada 6 Disember lalu dan sekarang menunggu tarikh,” katanya.

Sementara itu, menerusi satu entri di Instagram, Nadia berkata semua tuduhan yang dilemparkan sebelum ini adalah fitnah. Ujarnya, selama ini dia diamkan diri bukan kerana takut tetapi tidak mahu keruhkan keadaan.

“Kita tunggu mahkamah buka dan doakan semuanya dipermudahkan. Jika tiada bukti, semua tuduhan terhadap saya ialah fitnah. Selama ini saya diamkan diri bukan kerana takut tetapi tidak mahu keruhkan keadaan.

“Fitnah, kata-kata yang tidak baik kepada saya dan keluarga selama ini tak akan saya maafkan kecuali mereka datang sendiri memohon kemaafan,” katanya.

Nadia dan Muizz yang juga seorang ahli perniagaan mendirikan rumah tangga pada 9 November 2019.


Lengkap Sepasang, Mawar Rashid Bakal Timang Anak Perempuan

Usia kandungan kedua kini sudah mencecah lapan bulan, pelakon Mawar Rashid mengumumkan bahawa dia dan suaminya, Raf Yaakob bakal menimang cahaya mata perempuan.

Berita gembira itu dikongsikan oleh Mawar menerusi video di saluran YouTube miliknya sebentar tadi. Menerusi video itu, Mawar mengadakan majlis ‘gender reveal’ bersama ahli keluarga dan teman rapat.

Bakal menimang cahaya mata kedua dijangka pada Januari depan, Mawar turut mendoakan pasangan suami isteri yang masih menunggu zuriat dan rakannya yang belum bertemu jodoh agar diberikan rezeki yang iimpikan.

“Yang sedang menunggu, saya doakan agar dikurniakan zuriat dan yang belum kahwin saya doakan supaya kahwin cepat-cepat,” katanya.

Mawar dan suaminya telah mendirikan rumah tangga pada November 2017 yang lalu dan telah dikurniakan seorang cahaya mata, Raden Muhammad Rafael.


Ain Edruce Belikan Suami Piano RM20,000, Hadiah Ulang Tahun Perkahwinan

Menyambut ulang tahun perkahwinan pertama baru-baru ini, pelakon dan pengacara Ain Edruce membuat kejutan menghadiahkan sebuah piano bernilai RM20,000 untuk suaminya, Amirul Hafiz Mustaffa.

Menerusi saluran YouTube miliknya, Ain berkongsikan video kejutan tersebut buat peminatnya. Menerusi video tersebut Amirul dilihat terkejut dengan hadiah yang diterima.

“Sayang, saya ada hadiah untuk awak di atas. Gembira tak? Saya beli hadiah ini supaya awak dapat belajar bermain piano dan buktikan saya bukan berpura-pura pandai selama ini,” katanya

Apa yang menjadi perhatian suaminya tertanya-tanya bagaimana isterinya membawa masuk piano tersebut ke tingkat satu kediaman mereka. Bagaimanapun, Amirul memberitahu hadiah tersebut bukan untuk dirinya.

“Sumpahlah awak beli piano ini? Macam mana boleh bawa naik ke atas? Ini bukan untuk saya tapi hadiah awak (Ain). Ini tidak adil,” ujarnya.

Dalam pada itu, memetik portal Kosmo! Ain yang mengesahkan nilai piano berkenaan berkata tujuannya membeli alat muzik itu adalah untuk kegunaan bakal cahaya mata sulung mereka pada masa akan datang.

“Insya-Allah kalau usia piano ini panjang, saya memang bercadang untuk mengajar dan menghantar anak mengikuti kelas piano,” katanya ringkas.


BCL Ditegur Doktor, Buat Sendiri Ujian Swab Covid-19 Terhadap Kawan

Baru-baru ini tindakan penyanyi terkenal Indonesia Bunga Citra Lestari mendapat kritikan netizen apabila melakukan sendiri ujian saringan COVID-19 terhadap rakannya tanpa bantuan petugas kesihatan.

Perkara itu turut mendapat perhatian seorang doktor yang menegur tindakan penyanyi itu. Doktor dikenali sebagai Muhammad Fajri Adda’i itu menegur BCL tidak mempunyai kelayakan untuk melakukan sendiri ujian tersebut.

BACA: BCL Tabur Kelopak Mawar Di Pusara Ashraf Sinclair Sempena Ulang Tahun Perkahwinan

“Dalam hidung kita ada bahagian dinamakan sebagai konka media. Kalau kita sembarangan menjolok, bimbang akan berlaku pendarahan dan jangkitan,” katanya.

Kata doktor itu lagi, jangkitan boleh berlaku sekiranya seseorang itu tidak memahami cara yang betul ujian saringan dilakukan tanpa bantuan pihak yang mempunyai kelayakan atau pengalaman dalam bidang kesihatan.

Dalam pada itu, sebelum ini BCL meletakkan syarat untuk sesiapa sahaja yang ingin bertemu dengannya perlu melalui proses ujian saringan yang dilakukannya sendiri.


Aliff Aziz Kembali Ke Malaysia Mulakan Hidup Baru Dengan Bella Astillah

Selepas hampir dua tahun berada di Singapura dan terpisah dengan isterinya, Bella Astillah serta anak-anak, peyanyi dan pelakon Aliff Aziz akhirnya kembali ke Malaysia untuk bersama semula dengan keluarganya.

Perkara itu dikongsikan oleh ibunya, Siti Hafiza menerusi Instagram yang meluahkan rasa sedih dan berat hati untuk melepaskan anaknya, namun memahami tanggungjawab besar Aliff sebagai ketua keluarga.

BACA: Akui Banyak Lakukan Kesilapan, Aliff Aziz Mahu Mulakan Hidup Baru

“Hari di mana saya perlu mengucapkan selamat tinggal kepada anak saya..Alhamdullilah selepas hampir dua tahun akhirnya kembali ke Malaysia untuk bersama isteri dan anak-anak.

“Walaupun berat untuk mengucapkan selamat tinggal, kami faham tanggungjawab dia untuk bersama keluarga lebih penting,” tulisnya.

Dalam pada itu, Hafiz turut mendoakan agar anaknya itu menjadi seorang insan yang lebih baik dan dapat menjaga keluarganya selepas ini.

Dalam pada itu menerusi Insta Story, Aliff ada memuat naik gambar di dalam kapal terbang memaklumkan tidak sabar untuk berjumpa anak-anak serta isteri tercinta.


Terkejut Diumum Juara GV7, Cliff Umar Akui Tak Fikir Dulu Sebelum Cakap

Dinobatkan sebagai Juara Gegar Vaganza musim ke-7 (GV7), namun ada isu ditimbulkan oleh Cliff Umar apabila penyanyi itu menganggap pelitup muka sebagai sesuatu yang merimaskan ketika memberikan ucapan kemenangan.

Perkara itu sekaligus menimbulkan rasa kurang senang netizen menyifatkan Juara GV7 itu seolah tidak sentisif dengan keadaan sekarang terutamanya barisan hadapan yang bertungkus lumus menjaga keselamatan mengikut SOP.

Tampil menjelaskan perkara itu, Cliff berkata tiada niat untuk membuatkan mana-mana pihak berkecil hati namun terkejut dengan kemenangan itu sehingga tidak berfikir terlebih dahulu sebelum bercakap.

“Baru umum menang, selalu saya akan berfikir dulu sebelum bercakap apa-apa tapi ketika itu saya terlalu terkejut. Yela, siapa sangka saya akan menang? Saya sendiri pun tak terfikir akan menang.

“Bila tengah terkejut terlepas cakap perkara yang saya tak fikir dulu. Sepatutnya saya tak cakap perkara itu dan saya minta maaf sangat. Tiada niat nak menyinggung perasaan mana-mana pihak terutama fronliners,” katanya.

Menjelaskan perkara sebenar, Cliff berkata ‘irritating’ yang dimaksudkan adalah dia tidak selesa dan sukar untuk bercakap apabila memakai pelitup muka ketika berada di atas pentas.

“Maksud irritating’ yang cakap cakap itu di atas pentas. Bila nak cakap dengan memakai face mask rasa tak selesa sikit sebab akan jadi berkuap dekat situ, susah nak cakap.

“Saya minta maaf sangat, tak maksudkan apa-apa atau tiada rasa hormat terhadap mana-mana pihak. Saya tak sangka menang, terkeluar pula kata-kata itu,” katanya.


Cliff Umar Perjelas Isu ‘Rimas’ Pakai Pelitup Muka

Tampil menjelaskan perkara itu, Cliff berkata dia maksudkan pelitup muka yang dipakainya itu mengganggunya untuk memberikan ucapan kemenangan, bukannya dia tidak bersetuju dengan prosedur operasi standard (SOP).

“Saya minta maaf. Saya tak bermaksud nak buat mana-mana pihak terasa hati. Saya maksudkan pelitup muka itu mengganggu, apabila saya nak bercakap dan berikan ucapan.

“Bukan ia mengganggu atau saya tidak bersetuju dengan prosedur operasi standard (SOP),” katanya.


Cliff Umar Juara Gegar Vaganza 7, Bawa Pulang RM100,000

Konsert peringkat akhir Gegar Vaganza Musim ke-7 (GV7) menyaksikan  Cliff Umar bergelar juara.  Cliff Umar membawa pulang wang tunai bernilai RM100,000 masing masing, pakej percutian Royal Chulan Cherating dan trofi kemenangan tajaan Astro.

Tempat kedua dimenangi oleh Mus May dan Ayu Damit berjaya merangkul tempat ketiga di pentas akhir Gegar Vaganza 2020 malam ini.

Tempat keempat pula menjadi milik Noraniza Idris , Linda Nanuwil di tempat ke-5,  Oja di tempat ke-6 dan Ashira di tempat ke-7.

Diacarakan oleh Nabil Ahmad dan Jihan Muse, GegarVaganza 2020 bersiaran secara langsung dari Pusat Kovensyen Antarabangsa Putrajaya (PICC) dan disiarkan secara langsung Astro Ria (saluran 104) dan Astro Ria HD (saluran 123).


“Selagi Muka Nampak Elok Dalam Gambar, Saya Akan Sambut Anniversary”

Menyambut ulang tahun perkahwinan yang ketujuh, pelakon Rozita Che Wan atau lebih mesra disapa Che Ta ada memuat naik gambarnya bersama suami, Zain Saidin duduk bersanding memakai busana songket berwarna hijau.

Merikan hari penuh bermakna itu di Langkawi, Kedah, dalam suasana kenduri dan persandingan ala kampung, Che Ta berkata tahun ini dia memilih tema tradisional.

“Bajet saya untuk majlis kenduri persandingan itu tidaklah besar sebab, pakaian dapat tajaan daripada Man Kajang. Begitu juga dengan fotografer. Cuma, kos tertumpu pada sewa villa dan hidangan makanan.

“Tetamu pun tak ramai, cuma ahli keluarga dan kenalan rapat sahaja yang ada kelapangan masa mereka menyertai percutian singkat itu. Tak lama pun, saya sekeluarga bercuti di Langkawi, dakam tiga hari.

“Selagi muka nampak elok dalam gambar, saya akan raikan ulang tahun perkahwinan bersama suami, Zain pada setiap tahun,” katanya kepada Harian Metro.

Menafikan dakwaan kononnya dia mahu menunjuk-nunjuk bahagia dan kehidupan mewah, ujarnya sambutan itu hanya untuk meraikan semula hari bahagianya bersama suami.

“Semua orang sebenarnya, boleh meraikan ulang tahun perkahwinan mereka mengikut bajet masing-masing. Bagi saya pula, majlis itu diadakan untuk meraikannya bersama keluarga setiap tahun.

“Ditambah, pada saya majlis itu umpama kita ‘perbaharui passport’ perkahwinan. Cuma, nampak meriahnya ia dirai bersama ahli keluarga dan kenalan rapat sahaja,” katanya.

Che Ta dan Zain bernikah pada Disember 2013 selepas berkenalan ketika membintangi drama Kiah Pekasam pada 2009. Pasangan ini dikurniakan seorang anak perempuan, Aaisyah Dhia Rana kini berusia enam tahun.


Eizlan Yusof Umum Isteri Hamil Lima Bulan

Menyambut ulang tahun perkahwinan pertama semalam, pelakon Datuk Eizlan Yusof memuat naik ucapan romantis di Instagram buat isterinya, Natasha Rosa.

Namun apa yang menjadi perhatian ramai, kapsyen yang ditulis oleh pelakon itu seolah memberikan gambaran bahawa isterinya itu kini berbadan dua apabila memanggil isterinya ‘mommy to be’.

BACA: Dituduh Salah Guna Kuasa, Eizlan Yusof Nak Saman Hans Isaac

Perkongsian Eizlan itu mendapat pelbagai reaksi daripada netizen yang teruja serta tidak melepaskan peluang untuk mengucapkan tahniah kepada pasangan itu.

Dalam pada itu, memetik laporan Harian Metro, Eizlan mengesahkan isterinya kini hamil anak pertama mereka dan memaklumkan usia kandungan kini mencecah lima bulan.

Eizlan mendirikan rumah tangga dengan Natasha Rosa pada 12 Disember tahun lalu. Terdahulu, Eizlan pernah berkahwin dengan Vie Shantie Khan pada 2007 dan mereka dikurniakan tiga anak sebelum bercerai pada Februari 2015.


Hairul Azreen Dedah Hanis Zalikha Jarang Datang Set Penggambaran

Usia perkahwinan mereka sudah pun mencecah lima tahun, pelakon Hairul Azreen mendedahkan isterinya yang juga pelakon Hanis Zalikha jarang melihatnya bekerja di set penggambaran.

Hairul berkata sejak mereka berkahwin hanya empat kali sahaja isterinya datang menjenguknya di lokasi untuk memberikan semangat. Katanya, isterinya segan untuk datang melihatnya di set penggambaran.

“Ada orang datang set kita la, sepanjang kami couple dan selepas hidup bersama wife saya tak pernah datang tengok saya shooting sebab kami berdua segan.

“Tetapi set shooting Paskal adalah set kali pertama Hanis datang tengok saya belakon sebab saya cakap saya bangga buat cerita ni, kali kedua dia datang set filem Wira dan buat kejutan sebab masa tu birthday saya.

“Kali ketiga di set filem Pasal Kau, masa tu sy tembam. Semalam dia datang di set Ada Hantu!! Saya sebagai pengarah,” katanya.

Memuat naik gambar bersama Hanis di lokasi penggambaran, Hairul berkata dia isterinya lebih selesa untuk datang ke lokasi penggambaran penerbit dan pengarah Adrian Teh walaupun menolak berlakon dalm filem tersebut.

“Isteri saya cakap dia selesa datang set Adrian Teh walaupun dia tak nak belakon dalam cerita ni. Puas saya pujuk, terima kasih susah-susah datang sejauh ni. Love you Hanis Zalikha,” katanya.


Nyanyian Live Dikritik, Cik B Mohon Maaf Gemuruh Sampai Mulut Kering

Baru sahaja melancarkan single berjudul Tolonglah, semalam Cik B pertama kali membuat persembahan di pentas menyanyikan lagu tersebut yang disiarkan secara langsung di program Vokal Mania.

Bagaimanapun, penampilan pertamanya di pentas itu mendapat reaksi kurang baik daripada penonton apabila ramai yang mengkritik gadis berusia 15 tahun itu. Ada yang mengatakan, lebih baik jika bakat terpendam itu dibiarkan ‘terpendam’ sahaja.

BACA: Cik B Tak Percaya Lagu Tolonglah Raih Lebih 3 Juta Tontonan

Fuhhhhh @HavocCikb rap lahhhhh amacam ada yang gigil tak? Caya lahhh Cikb ??? #VokalMania pic.twitter.com/NzqHF0Yfpj

Dalam pada itu ada yang memberi pendapat ramai lagi yang lebih layak untuk muncul di atas pentas tersebut dimana mereka bersusah payah untuk mengejar impian berbanding Cik B. Namun ada yang kurang senang dengan kecaman diberikan,

Susulan itu timbul perdebatan di kalangan netizen mengatakan jika tidak diberi kritikan seorang penyanyi itu tidak perbaiki persembahan mereka dan sampai ke sudah banyak lambakan penyanyi tidak berkualiti.

Bagaimanapun, ada yang tampil mempertahan anak kepada usahawan kosmetik itu bahawa itu merupakan percubaan pertamanya dan dia masih lagi muda. Kata netizen lagi, beri peluang pada Cik B untuk mengasah bakat lagi.

Tidak mudah melatah dengan kecaman netizen, Cik B memohon maaf di laman Twitternya serta menjelaskan dia terlalu gemuruh sehingga mulut kering ketika mempersembahnkan lagu tersebut secara langsung.

Perkongsian Cik B itu mendapat perhatian netizen yang memuji keberanian gadis itu. Dalam pada itu ada yang memberi cadangan supaya Cik B masuk kelas vokal agar dapat memberikan persembahan lebih baik di masa akan datang.


KPWKM Sasar 20,000 Sukarelawan Berdaftar Tahun Depan

Kementerian Pembangunan Wanita, Keluarga dan Masyarakat (KPWKM) menyasarkan sehingga 20,000 golongan belia untuk menjadi sukarelawan berdaftar tahun depan.

Datuk Seri Rina Mohd Harun selaku Menterinya ada berkata yang setakat ini jer kira-kira 11,000 sukarelawan dah pun berdaftar. Mereka ini bukan sahaja berperanan membantu tapi juga memupuk kasih sayang, mengambil berat dan prihatin terhadap golongan memerlukan.

Katanya juga, kerajaan turut menaikkan elaun sukarelawan secara one-off daripada RM150 sehingga RM400 dalam Belanjawan 2021. Ini juga nak menggalakkan golongan muda menyertai sukarelawan.

“Menerusi program itu, sukarelawan bukan hanya terbabit sebagai Khidmat Bantu di Rumah (Home Help), malah membantu orang ramai yang terkesan ketika musim banjir,” katanya ketika Program Rakan Muda ‘Give Back’ Mendekati Golongan Yang Terjejas di Kampung Salak Tinggi semalam.

Rina berkata, penambahan jumlah sukarelawan itu juga dapat membantu orang ramai yang terjejas dan berhadapan dengan pandemik Covid-19.

Katanya, golongan itu juga berperanan sebagai mata dan telinga kementerian bagi menyalurkan maklumat dan kesusahan dihadapi masyarakat.

“Sukarelawan yang menyertai program ini akan diberi latihan supaya mereka mempunyai kemahiran dan dapat berinteraksi secara baik dengan semua golongan masyarakat.

“Kita tidak mensasarkan had usia untuk menyertai program ini, malah ketika ini ada dalam kalangan sukarelawan berusia 15 tahun yang terbabit dalam Program Rakan Muda KBS,” katanya.

Turut hadir dalam program tersebut ialah Ketua Pengarah Jabatan Belia dan Sukan Negara, Datuk Wasitah Mohd Yusof.

Program anjuran KPWKM dengan kerjasama Kementerian Belia dan Sukan diadakan sempena Sambutan Hari Kesukarelawanan Antarabangsa yang ditetapkan pada 5 Disember oleh Pertubuhan Bangsa-Bangsa Bersatu (PBB) pada setiap tahun.

Sukarelawan Khidmat Bantu di rumah kebajikan itu komited membantu pelanggan dalam kalangan warga emas dan Orang Kelainan Upaya (OKU) yang memerlukan perkhidmatan sokongan sosial.


“Tak Nak Tunang, Kami Mahu Terus Nikah”

Baru-baru ini hangat diperkatakan apabila pelakon dan penyanyi Harris Alif memuat naik gambar memegang cincin di hadapan seorang wanita. Timbul spekulasi pelakon itu melamar kekasihnya Intan Ladyana.

Bagaimanapun, foto tersebut hanya gimik semata-mata untuk lagu terbarunya berjudul Anugerah. Meskipun hanya gimik, namun Haris berkata lagu itu juga ditujukan buat kekasihnya.

“Bagi saya biasalah kalau penyanyi nak berkongsi gambar babak-babak dalam muzik video lagu mereka. Bila kita nak keluarkan satu-satu lagu atau projek baru, kita kena bagi sesuatu yang buat orang tertunggu-tunggu.

“Jadi saya boleh katakan ia sebagai gimik juga. Single ini juga saya tujukan buat Intan kerana ia merupakan lagu romantis yang boleh dikaitkan dengan kisah cinta sesiapa jua,” katanya.

Mengulas mengenai hubungan cintanya dengan Intan, Harris berkata mereka dalam perancangan untuk ke fasa seterusnya. Ujarnya, mereka mahu terus melangsungkan pernikahan tanpa majlis pertunangan.

“Memang dari awal perkenalan dengan Intan, kami ada berbual mengenai masa depan dan ikatan perkahwinan. Kami mungkin akan terus melangsungkan majlis pernikahan tanpa bertunang.

“InsyaAllah, saya akan beritahu kepada pihak media bila tiba masanya nanti. Kita tunggu sahaja majlisnya nanti, buat masa sekarang saya memang tak boleh komen mengenai hal itu,” katanya.


“Orang Badan Besar Ni Sensitif, Mudah Tertekan”

Baru-baru ini hangat diperkatakan mengenai Wani Comel yang membuat pendedahan mendakwa diperdaya dengan janji manis usahawan kosmetik berhubung pelantikannya sebagai duta produk pelangsingan.

Susulan pendedahannya itu, pelbagai kecaman dan hinaan dilemparkan terhadap gadis berusia 23 tahun itu. Tidak tahan dengan kata-kata hinaan orang ramai, Wani memberitahu akan mengambil tindakan terhadap netizen.

Memetik portal Astro Gempak menerusi #PMTepiKakGee, seorang netizen menggelarkan dirinya sebagai Iman berkongsikan pendapatnya tentang Wani Comel.

Lelaki berusia 29 tahun berkongsi cerita berat badannya pernah mencecah 130kg berkata dia juga pernah berdepan kesukaran untuk berjalan. Ujarnya hampir dua tahun barulah dia boleh berjalan dan beratnya kini 90kg.

Ujarnya, tidak salah untuk netizen memberikan padangan mereka masing-masing berkenaan Wani tetapi janganlah terlalu kasar tanpa mempedulikan perasaan seseorang.

“Bagi saya kalau boleh nak bagi pandangan tapi jangan terlalu kasar hingga mengguris hati budak tu. Awak semua tak tahu bagaimana tertekannya bila berat badan begitu hingga sukar bergerak. Tuhan sahaja tahu,” katanya.

Selepas dikejarkan ke hospital baru-baru ini akibat jangkitan kuman pada paru-paru, Rabu lalu Wani mengesahkan dia menghidap komplikasi jantung bengkak.


Jangan Terpedaya! Hati-Hati Dengan Taktik Baharu Scammer Tentang i-Sinar

Isu scammer ni memang tak kan habis gamaknya. Lepas satu….satu kita dengar dan hadap. Kesian gais untuk orang tua-tua yang tak tahu menahu bab scammer ni. Mereka boleh terpedaya!

So gais hati-hati ya. Pesan juga pada mak ayah kat kampung tu. Sebabnya scammer ni pandai cari ‘pelanggan’ untuk kes penipuan mereka ni.

Kalau dulu kita dengar tentang sindiket Geng Macau kan? Sekarang ni kecoh pula tentang scammer untuk pengeluaran i-Sinar, KWSP ni.

Senang betul mereka ni cari makan. Di saat rakyat tertunggu-tunggu pengeluaran i-Sinar yang diumumkan Kerajaan baru-baru ini, eh dah timbul pula sindiket penipuan tentang skim ni.

Scammer ini pandai tau, mereka punya taktik nak memancing wang pencarum walaupun permohonan secara rasmi i-Sinar masih lagi belum dibuka.

Kalau anda perasan penipuan ni dah mula berleluasa di Facebook, Whatsapp, SMS dan Telegram.

Antaranya mereka ni buat taktik mempromosikan skim pelaburan palsu, tak pun mengumpul maklumat pencarum untuk mengeluarkan wang simpanan KWSP itu secara haram. Weh bahaya weh…Mereka buat tanpa pengetahuan pemilik simpanan tersebut tau. Anda la tu. So kena hati-hati!

Ada lagi advance! Sesetengah sindiket ni buat satu aplikasi mudah alih palsu yang boleh mengelirukan anda. Dalam masa yang sama mereka boleh mencuri maklumat peribadi anda yang anda isi dalam aplikasi tersebut. Mak ai…’kemas’ mereka ni buat kerja na…

Kumpulan Wang Simpanan Pekerja (KWSP) meminta anda semua berhati-hati dan tak mudah tertipu dengan sindiket penipuan atau scam ini. Mereka ni senang-senang jer cari peluang nak buat jenayah macam ni. Check this out!

Sindiket penipuan mungkin menggunakan taktik menyamar sebagai ejen yang dilantik KWSP kononnnya boleh mempercepatkan proses dan kelulusan i-Sinar.

Sindiket penipuan mungkin akan mewujudkan satu sistem permohonan atas talian palsu menggunakan aplikasi seperti Facebook, Whatsapp, SMS, Telegram dan juga aplikasi mudah alih palsu.

Sindiket penipuan mungkin akan menggunakan taktik panggilan telefon palsu dan menyamar sebagai pegawai KWSP kononnya boleh membantu mempercepatkan proses dan kelulusan dengan mengenakan bayaran tertentu.

Jadi kalau anda tiba-tiba ada 3 benda ni, jangan mudah percaya dan senang-senang bagi info peribadi anda okay? Jangan terperangkap dengan tipu helah penjenayah siber ini.

Untuk segala urusan pengeluaran i-Sinar ini hanya melalui aplikasi i-Akaun KWSP sahaja atau anda boleh pergi ke pejabat KWSP terdekat.

Pada masa sama, pihak KWSP juga memberi amaran kepada anda supaya tak sewenang-wenangnya bagi maklumat peribadi kepada pihak ketiga apabila berurusan tentang pengeluaran i-Sinar ini.

Dan ni juga lah salah satu sebab KWSP meletakkan proses pengesahan untuk pengeluaran i-Sinar. Bukan apa, tujuannya untuk mengelakkan anda menjadi mangsa penipuan lah.

Kata KWSP, pengeluaran i-Sinar adalah tidak bersyarat dan apa yang dicirikan adalah kriteria untuk memastikan permohonan anda selari dengan data sedia ada. Lepas tu dapatlah proses kelulusan dipercepatkan dengan mudah dan selamat.

Macam yang anda tahu lah, pengeluaran i-Sinar akan diberi secara automatik bagi anda yang layak di bawah Kategori 1 iaitu hilang pekerjaan, dipaksa cuti tanpa gaji, atau mengalami pengurangan pendapatan lebih 30% sejak Mac 2020.

Ini termasuklah anda yang bekerja di sektor formal; bekerja sendiri bekerja dan di dalam sektor ekonomi gig.

Bukan itu jer, skop juga telah diperluaskan untuk merangkap suri rumah, ahli-ahli yang lama tidak mencarum dan mereka yang diberi notis cuti tanpa gaji.

Bagi Kategori 1, anda hanya perlu memohon secara dalam talian bermula 21 Disember 2020 dan kelulusan akan diberi secara automatik memandangkan KWSP akan menggunakan data dalaman.

Dengan pelaksanaan sistem kriteria tersebut, komitmen juga telah diberikan oleh KWSP untuk melaksanakan pembayaran i-Sinar kurang 30 hari daripada tarikh permohonan. Padu!

Di bawah Kategori 2 pula, permohonan mulai 11 Januari 2021 dipertimbangkan bagi anda yang masih bekerja tetapi mengalami pengurangan pendapatan kurang 30%, termasuk pengurangan gaji dan elaun, atau pemotongan tuntutan kerja lebih masa.

Di bawah Kategori ini, dokumen sokongan diperlukan memandangkan data pendapatan elaun dan lain-lain tidak sedia ada dalam pangkalan data KWSP. Pihak KWSP juga telah memberi komitmen akan mempertimbangkan pelbagai dokumen dalam proses ini.

Apa-apa pun gais, harap anda lebih berhati-hati selepas ini. Jangan mudah terpedaya dengan sindiket scammer ini ya. Kalau rasa tak yakin dan ada penipuan ini berlaku dengan anda, segera buat laporan kepada Pusat Pengurusan Perhubungan KWSP di talian 03-8922600 okay.


Siti Nurhaliza Umum Bakal Timang Anak Lelaki

Desas-desus mengenai Datuk Seri Siti Nurhaliza dikatakan sedang berbadan dua hangat diperkatakan sejak bulan lalu akhirnya terjawab apabila semalam penyanyi tersohor negara itu mengesahkan bahawa dirinya kini hamil anak kedua.

Lebih manis Siti memaklumkan impiannya untuk dikurniakan cahaya mata lelaki dimakbulkan. Perkara itu dimaklumkan oleh Siti menerusi siaran langsung bersama Shopee sebentar tadi.

“Memang secara ikhlas dalam hati, kalau dapat sepasang anak memang seronok. Sebab ada girl dan boy, tapi saya sentiasa terima apa saja yang akan lahir nanti,” katanya.

Turut bersama suaminya Datuk Khalid Mohamad Jiwa menerusi siara langsung tersebut, Datuk K turut mendedahkan nama anak keduanya akan bermula dengan Muhammad dan seterusnya dengan huruf A.

“Semua anak lelaki bermula dengan Muhammad dan nama seterusnya bermula dengan huruf A. Apa-apa pun saya bersyukur dengan anugerah terindah ini,” katanya.

Berkongsikan proses kehamilan keduanya, Siti berkata dia tidak boleh lagi makan makanan yang pedas seperti kebiasannya sedangkan sebelum ini dia sangat suka makanan pedas.

“Saya tak ada mengidam makanan yang bukan-bukan atau yang susah didapati. Cuma yang saya rasa lain sebelum dan semasa hamil ini, saya tak boleh makan pedas.

“Sedangkan sebelum ini saya suka sangat makan makanan pedas. Bila mengandung ni tak boleh pula. Jadi bila makan tu rasa tak puas. Hanya makan sup dan selera pun tak ada,” katanya.


Cik B Tak Percaya Lagu Tolonglah Raih Lebih 3 Juta Tontonan

Tampil dengan single berjudul Tolonglah, dalam sekelip mata muzik video lagu anak kepada usahawan kosmetik Datuk Seri Vida iaitu Cik B meraih lebih 3.2 juta tontonan selepas seminggu dilancarkan di YouTube.

Cik B atau nama sebenarnya Edlynn Zamilleen Muhammad Amin tidak menyangka lagu tersebut mendapat sambutan luar biasa kerana sebelum ini timbul dakwaan tidak sedap didengar bahawa lagu berkenaan dikatakan menggunakan suara rapper, Yonnyboii.

BACA: Selepas Bergelar Pelakon & Penyanyi, Cik B Nak Jadi Pelawak Pula

“Saya amat gembira dengan pencapaian lagu ini. Saya macam tidak percaya boleh menghasilkan lagu yang mendapat perhatian ramai sehingga tular.

“Apabila lagu dan video muzik ini dilancarkan, saya tidak pernah meletakkan sasaran untuk tular. Saya tahu ada yang tidak berapa suka dengan genre lagu ini.

“Biar apa pun, saya mengucapkan terima kasih kepada yang sudah menonton video muzik Tolonglah dan komen positif diterima,” katanya kepada BH Online.

Enggan mempedulikan jika ada yang memberi tanda ‘dislike’ kepada video muzik berkenaan, Cik B menyifatkan mereka adalah haters yang iri hati dengan dirinya.

“Bagi yang memberikan tanda ‘dislike’, saya tidak tahu sebab apa. Mungkin mereka tidak tengok lagi tapi beri tanda ‘dislike’.

“Mungkin mereka adalah ‘haters’, jadi, dengki dengan saya. Tidak mengapalah, biarlah mereka memuaskan hati sendiri dengan cara itu,” katanya.

Dalam pada itu, Cik B turut memberi pesanan agar tidak memperkecilkan bakatnya agar serta menyimpan perasaan iri hati dan benci terhadapnya sedangkan dia tidak pernah menyakiti hati mereka.

“Bagi mereka yang memperkecilkan bakat saya, kita tidak boleh benci orang. Simpan saja kalau sakit hati sebab saya tidak pernah sakitkan hati mereka,” katanya.


Hamil Lapan Bulan, Mawar Rashid Mengidam Nak Renovate Rumah

Bakal menimang cahaya mata kedua dan usia kandungan kini mencecah lapan bulan, menerusi perkongsian di Instagram pelakon Mawar Rashid meluahkan hasratnya untuk mengubahsuai rumah.

Namun, apa yang menjadi perhatian Mawar berkata kebiasaannya wanita hamil akan mengidam makanan, namum keinginannya sangat berbeza dan lain daripada yang lain apabila mahu mengubahsuai rumah pula.

Menerusi perkongsian itu, Mawar turut bertanyakan kepada pengikutnya pasti ramai wanita hamil di luar sana mengidam perkara sama sepertinya.

Kata Mawar lagi, dia dalam proses untuk ubah suai rumah dan dijangka akan bermula selepas dia bersalin dan habis tempoh berpantang. Ujarnya lagi, dia akan berkongsikan perjalanan proses ubah suai rumah bersama peminat.


“Mana Tahu Tiba-Tiba Saya Sihat, Nyanyi Sedap Pula Tu”

Meskipun terkilan apabila terpaksa menarik diri daripada membuat persembahan di Separuh Akhir Muzik Muzik (SFMM) Ke-35, Nabila Razali akur akan nasihat doktor yang menyarankan untuk berehat buat sementara waktu.

Bagaimanapun, Nabila berkata dia tetap terus mencari jalan atau alternatif lain agar tidak hilang punca pendapatan. Katanya lagi, dia kini cuba seimbangkan waktu kerja dan rehat.

“Doktor minta saya berehat seberapa yang boleh sampailah keadaan tekak tu kwembali kepada asal. Doktor kata penyakit ni tiada tempoh yang spesifik bila boleh sembuh. Kalau saya rehat dan jaga betul-betul InsyaAllah akan baik cepat.

“Perkara ini terpulang pada saya juga, memandangkan kita dalam situasi tiada event dan show, saya kena cari jalan sendiri untuk cari punca pendapatan,” katanya.

Ditanya adakah dia akan membuat persembahan di Separuh Akhir Muzik Muzik (SFMM) Ke-35, Nabila berkata segalanya bergantung kepada keadaan semasa namun buat masa ini tidak dapat lagi memberi kata putus.

“Kalau mengikut perancangan sekarang, bukan sayalah yang akan menyanyi. Tapi mana tahu mungkin 14 hari bulan nanti saya dah sihat. Kita tak tahu orang punya doa. Tiba-tiba saya sihat pula, nyanyi sedap pula tu.

“Saya tak berani nak bagi apa-apa kata putus lagi. Buat masa sekarang untuk semifinal saya bagi tanggungjawab besar itu kepada orang lain. Apa yang pasti dia akan bawakan lagu tu dengan baik. InsyaAllah,” katanya.


Diana Danielle Luah Hasrat Mahu Berehat Dari Dunia Seni

Baru-baru ini pelakon Diana Daniel membuat pengumuman mengejutkan peminatnya apabila meluahkan hasrat mahu memperlahankan kerjaya seninya untuk memberi fokus pada kepada anak-anaknya.

Perkara itu dimaklumkan oleh Diana menerusi Instagram miliknya pada 9 Disember lalu. Menerusi perkongsian itu, Diana berkata sebagai seorang ibu sukar baginya untuk berjauhan dengan anak-anak.

“Tiada seorang ibu pun rasa gembira apabila berjauhan dengan anak mereka. Saya bukan jenis ‘clingy’ tetapi sekarang saya pula jadi begitu.

“Setiap kali berada di set penggambaran, hati pasti rasa berat dan bersalah kerana tidak dapat luangkan masa bersama anak,” katanya.

Setiap kali selepas tamat satu projek, dia akan berehat sebulan untuk memberi tumpuan kepada keluarga sepenuhnya. Diana berkata setiap kali mahu pergi kerja dia meraskan sangat berat walaupun berlakon merupakan minatnya

“Setiap kali mana-mana projek berakhir, saya akan berehat sekurang-kurangnya selama sebulan, kemudian baru boleh pujuk hati untuk bekerja semula.

“Saya perlukan masa itu sebab akan rasa sangat stres (tertekan) apabila rindu anak-anak, ketika itu emosi akan sangat terganggu dan tak ada hati nak bekerja,” luahnya lagi.

Dalam pada itu, Diana bercadang ingin memperlahankan kerjaya seninya bermula pada tahun hadapan dan mahu melakukan banyak perkara serta meluangkan masa bersama anak-anak.


Nia Ramadhani Tak Pernah Masuk Fitting Room, Baju Tak Muat Terus Bagi Orang

Sejak kebelakangan ini ada sahaja kisah kelakar dan fakta menghiburkan mengenai pelakon terkenal Indonesia, yang juga popular menerusi drama Bawang Putih Bawang Merah iaitu Nia Ramadhani menjadi bualan hangat netizen.

Baru-baru ini, kisah Nia sekali lagi mendapat perhatian ramai apbila pembantu peribadinya mendedahkan rahsia tentang perangai ‘pelik’ Nia ketika membeli belah.

BACA: Nia Ramadhani Tak Reti Potong Buah, Hanya Temankan Saja Di Dapur

Menurut pembantunya, Nia tidak pernah menjejakkan kaki ke dalam ‘fitting room’ untuk mencuba pakaian. Jika dia berminat untuk membeli sesuatu pakaian, Nia cuma melihatnya pada model dan ukurannya sahaja.

Lawaklah. Assistant bocorkan rahsia Bawang Merah x pernah masuk fitting room lol ? pic.twitter.com/gUxo7oxTOK

Ujar pembantunya, jika pakaian yang sudah dibeli tidak muat di badannya, dia akan terus memberikannya kepada orang lain tanpa berfikir dua kali.

Dedah pembantunya lagi, Nia juga tidak suka pergi ke kaunter bayaran selepas selesai memilih barang-barang kerana membayar di kaunter adalah perkara yang agak menakutkan.

Kata pembantunya lagi, Nia khuatir jika dia akan berasa menyesal apabila melihat jumlah perbelanjaannya sendiri yang pasti mencecah harga luar biasa.


MAGGI Pedas Giler Ini Pasti Buat Anda Berpijor Mata! Rugi Tak Rasa Weh!

Sekarang ni trending betul pasal MAGGI Pedas Giler yang betul betul gila pedasnya ni. Tapi bukan pedas semata-semata, dia punya rasa tu umph! Lazat yakmat. #PedasGilerLazatGiler

MAGGI Pedas Giler ni memang penuh dengan rasa tau. Semua cukup lengkap! Dia punya tahap pedas tu betul extreme. Tapi memang shiok! Masa ni lah anda nak layan kepedasannya.

Dan ia juga diperbuat daripada cili yang bagus tau. Kepada penggemar masakan pedas, boleh la try makan ni. Confirm puas hati. Kalau rajin, boleh goreng telor goyang. Fuh, baru asyik weh.

Pada anda yang ‘manja’ sangat tak boleh nak makan pedas melampau, rileks, anda boleh makan dengan keju. Uiii..Sedap hokay. Cubalah resepi Keju Meleleh Challenge tu. Confirm bertambah-tambah gais. Ada resepi kat bawah tu nanti. Baca sampai habis okay!

Hah! Satu lagi, sebenarnya ada cara anda nak layan tahap pedas gila biadap ni gais. Check out kat bawah ni.

Sesetengah orang takut nak makan pedas kan, ini memang khas untuk anda! Dengan MAGGI Pedas Giler ni, ada 4 tahap kepedasan yang anda boleh layankan. Terpulanglah pada tahap kepedasan yang anda mahukan. Kalau kami memang suka pedas pijor. Barulah asyikkk!

Ini cara anda layan MAGGI Pedas Giler ni. Kalau rasa nak pedas gila-gila, anda letak jer minyak cili tu banyak. Mudah aja!

Macam mana gais? Kecor air liur tak nengoknya? Aduh terus rasa macam nak pergi kedai beli sekarang!

Alang-alang kita tengah PKPB sekarang ni, apa kata anda try jer resepi #KejuMelelehChallenge ni kat rumah. Mudah jer nak masak. Rasanya memang sangat unik dan sedap. Sekali suapan, fuh…heaven!

Resepinya pulak sangat-sangat simple. Anda anda hanya perlukan
1. MAGGI Pedas Giler
2. 80ml of Full Cream Milk
3. 2 keping keju

Campurkan rencah, minyak cili, susu dan keju dan panaskan dalam microwave sampai cair dalam 1 minit 30 saat. Bagi anda yang masak menggunakan gas tu, anda hanya cairkan jer dalam periuk. Kemudian tuang dalam MAGGI Pedas Giler anda tu! Siap, dan boleh makan sampai kenyang! Sumpah layan gais.

Jom try sekarang! Jangan lupa upload video kat social media anda tu dengan hashtag #KejuMelelehChallenge #MAGGIPedasGiler dan tag MAGGI Malaysia. Anda kena tag kawan anda untuk try jugak okay!


Lumpuh Sebelah Muka, Faye Kusairi Muhasabah Diri

Memuat naik perkongsian terbaru di Instagram, pelakon Faye Kusairi berkongsikan perkembangan kesihatannya selepas di serang Bell’s Palsy yang menyebabkan kelumpuhan pada sebahagian wajahnya baru-baru ini.

Meskipun mengalami kesukaran untuk bercakap, Faye berusaha memberi kata-kata semangat buat dirinya dan mereka berdepan situasi sama dengannya. Faye berkata dia memuat naik video selepas menerima banyak mesej daripada orang ramai.

“Ramai yang DM saya mengatakan mereka juga pernah dan sedang masih menghadapi Bell’s Palsy ni. Ada yang berkongsi tips utk ke acupuncture. InsyaAllah, saya akan cuba juga.

“Sebab saya buat video ni sebab saya sedar betapa risaunya orang ramai terhadap kondisi saya sekarang dan maybe can also help boost keyakinan serta inject sedikit positivity kepada yang menghadapi Bell’s Palsy,” katanya.

Dalam pada itu, Faye turut meminta agar orang ramai tidak perlu bimbangkan keadaannya kerana dia akan terus positif untuk terus sembuh serta menitipkan nasihat agat tidak riak dan sentiasa bersederhana.

“Jangan risau sgt, jangan stress. Percaya diri kita akan sembuh dan jangan berhenti untuk berusaha. Selagi bernyawa, kita positifkan diri untuk terus sembuh. Jangan malu dengan keadaan kita.

“Sama juga jangan riak bila kita diberi rezeki kesihatan yang mantop, body yang mantop, muka yang cantik dan sebagainya. Sentiasalah bersederhana,” katanya.


Pendakwah Muda Guna Taktik Nak Balik Rumah Tukar Baju Sebelum Cabul

Masih hangat diperkatakan mengenai pendakwah selebriti yang masih direman kerana dikaitkan dengan kes salah laku seksual menggunakan taktik mahu menukar baju sebelum mempelawa mangsa ke rumahnya.

Memetik laporan Utusan, satu sumber berkata maklumat tersebut terdedah hasil soal siasat terhadap mangsa-mangsa yang terlibat dengan kes seksual itu.

“Berdasarkan siasatan semua kes cabul dan rogol membabitkan mangsa-mangsa berlaku di rumah pendakwah. Mangsa-mangsa akan mengikut pendakwah berkenaan ke rumahnya selepas pendakwah itu Beri alasan mahu tukar baju.

“Bila berada di dalam rumah, ketika itu pendakwah berkenaan didakwa mengambil kesempatan mencabul dan rogol mangsa,” katanya sumber tersebut.

Dalam pada itu, dedah sumber itu lagi rata-rata mangsa mengakui tertarik dengan pendakwah berkenaan yang juga fasih berbahasa Arab serta popularitinya.

“Kebolehan itu kerana dia pernah menetap di Mesir dengan bapanya. Kelebihan berbahasa Arab membuatkan ramai tertarik dengannya selain popular sebagai da’i. Tiada unsur jampi atau ilmu sesat digunakan untuk memperdaya mangsa,” jelas sumber.


“Mengucap Bakal Abang Ipar Kalau Tengok Dia …”

Nama Ameera Khan atau Little Miss Khan sememangnya tidak asing lagi di media sosial. Meskipun bukan seorang selebriti namun Instagram milik Ameera kini sudah mempunyai sebanyak 1.3 juta pengikut.

Baru sahaja menyambut ulang tahun kelahiran yang ke-20, foto terbaru dimuat naik Ameera menjadi perhatian netizen memaparkan gadis itu posing sambil mengenakan pakaian berwarna ‘nude’.

Difahamkan, gambar itu merupakan photoshoot Ameera menjadi duta kepada salah satu jenama produk rambut tempatan. Bagaimanapun, foto tersebut ternyata mengejutkan ramai netizen.

Foto tersebut turut mendapat pelbagai reaksi daripada netizen yang menyangkakan Ameera seolah tidak memakai baju melihatkan warna busana berkenaan sama seperti kulit.

Meskipun ada yang memberikan kata-kata negatif terhadapnya, namun ada yang mendoakan yang baik-baik untuk Ameera serta berharap dia juga akan turut berhijrah ke arah lebih baik.


Sam Bunkface Selamat Nikah Kali Kedua

Hampir setahun bergelar duda selepas bercerai pada Januari tahun lalu, vokalis kumpulan Bunkface iaitu Sam mengejutkan peminat apabila memaklumkan selamat bernikah dengan gadis pilihan hatinya, Puteri Eifa Ezrin Mohd Kushairi.

Berita gembira itu dimaklumkan oleh Sam menerusi Instagram miliknya sebentar tadi. Menerusi perkongsian itu, Sam turut memuat naik gambar bersama isteri memakai busana songket berwarna putih berlatarbelakang bunga-bunga yang berwarna-warni.

“Salam Jumaat semua. Di sini Sam ingin kongsi yang Sam sudah menikahi Puteri Eifa Ezrin binti Mohd Kushairi. Doakan yang baik-baik untuk kami. Alhamdulillah,” tulisnya.

Rata-rata peminat dan netizen akui terkejut namun tidak melepaskan peluang untuk mengucapkan tahniah serta mendoakan agar rumah tangga mereka kekal bahagia hingga ke syurga.

Terdahulu, penyanyi berusia 32 tahun itu bercerai dengan Aida Azira Husin pada Januari tahun lalu selepas empat tahun mendirikan rumah tangga. Hasil perkahwinan mereka dikurniakan seorang anak lelaki, Maleeq kini berusia empat tahun.


Da’i Syed Menitis Air Mata Terpaksa Bermalam Lagi Di Lokap

Selepas 13 hari berada dalam tahanan polis bagi tuduhan salah laku seksual, pendakwah muda Da’i Syed menitis air mata apabila terpaksa bermalam di lokap lebih kurang tiga malam lagi kerana tidak sempat membayar ikat jaminnya hari ini.

Ia susulan pihak penjaminnya tidak sempat untuk melakukan pembayaran wang jaminan bernilai RM35,000 tersebut akibat kekangan waktu sebelum kaunter bayaran di mahkamah ditutup pada pukul 5 petang.

Sehubungan itu Da’i Syed atau nama sebenarnya Syed Syah Iqmal terpaksa dihantar ke Pusat Tahanan Reman Sementara Beranang, Selangor sementara menantikan proses ikat jamin selesai.

Dalam pada itu, peguam Da’i Syed agak terkilan kerana pertuduhan dimulakan agak lewat dan susulan itu pihak penjamin tidak sempat membayar wang ikat jamin di kedua-dua mahkamah terbabit.

Katanya lagi, penjamin Da’i Syed merupakan pengurus serta abang kandungnya sendiri akan menguruskan hal urusan jamin itu selewat-lewatnya Isnin depan.

Difahamkan, pendakwah selebriti tersebut melalui hari yang panjang setelah dihadapkan ke atas tiga pertuduhan di dua mahkamah berbeza di Petaling Jaya dan Shah Alam.

Tertuduh dihadapkan ke Mahkamah Sesyen dan Mahkamah Majistret Petaling Jaya, atas dua pertuduhan termasuk cabul dan melakukan seks luar tabii. Pihak berkuasa Petaling Jaya dikhabarkan terus membawa Syed ke Mahkamah Shah Alam untuk meneruskan dakwaan atas pertuduhan merogol.


Peminat Puji Elly Mazlein Doakan Kesembuhan Faye Kusairi

Perkongsian pelakon dan pengacara popular Elly Mazlein atau lebih dikenali sebagai Kak Lina Pom Pom dipuji peminat apabila mendoakan kesihatan Faye Kusairi yang tiba-tiba diserang Bell Palsy baru-baru ini.

Menerusi perkongsian di Instagram itu, Kak Lina memuat naik satu posting sambil menitipkan doa buat seseorang. Bagaimanapun, tidak ditulis kepada siapa kata-kata doa itu ditujukan’

Bagaimanapun rata-rata peminat yakin bahawa doa yang dititipkan Kak Lina itu ditujukan khas buat Faye yang kini masih belum pulih sepenuhnya meskipun sudah dibenarkan pulang ke rumah.

“Tiada tepukan, tiada hilai tawa. Hanya yang ada, doaku buatmu. Semoga dipermudahkan dan semoga cepat sembuh,” tulisnya.

Perkongsian Kak Lina itu mendapat pujian ramai yang menyifatkan pelakon Kampung People itu seorang yang baik hati dan tidak berdendam meskipun pelbagai dugaan dilalui sebelum ini.

Terdahulu, hangat diperkatakan kemelut Elly dengan bekas suaminya pengarah drama Azmi Hatta yang kemudian berkahwin dengan Faye. Lebih hangat apabila dia didakwa tidak membayar nafkah anak tunggal mereka.


Kanser Elyana Hampiri Tahap Lima, Merebak Ke Rahim, Hati & Pangkal Paha

Umum mengetahui sebelum ini penyanyi Elyana mengesahkan menghidap kanser limfoma. Terbaru, Elyana memaklumkan kanser yang dihidapinya sejak 10 tahun lalu itu hampir memasuki tahap lima

Elyana berkata bulan lalu doktor memaklumkan sel kanser berkurangan namun kini ia turut menyerang dan merebak ke beberapa organ badannya seperti rahim, hati dan pangkal paha.

“Semasa saya dimasukkan ke hospital pada bulan lalu, doktor memaklumkan sel kanser lama sudah berkurangan. Ia merupakan satu berita gembira buat saya.

“Namun begitu, doktor mendapati kanser itu telah merebak ke bahagian lain iaitu rahim, hati dan pada pangkal paha,” katanya kepada Kosmo!

Meskipun saiz kanser masih kecil namun jika ia membesar boleh menyebabkan risiko lumpuh. Ujarnya, doktor mahu supaya rawatan kemoterapi dilakukan secepat mungkin, namun terpaksa ditangguhkan keadaan kesihatannya yang tidak mengizinkan.

“Saya hilang selera makan sejak beberapa bulan lalu sehingga menyebabkan badan lemah dan kurus. Kini berat saya hanya 40 kilogram.

“Berilah waktu untuk saya kuat dahulu, Insya-Allah kalau diberi kesempatan saya akan melakukan kemoterapi secepat mungkin,” katanya


Da’i Syed Tak Mengaku Laku Seks Luar Tabii

Pendakwah selebriti, Da’i Syed atau nama sebenarnya Syed Shah Iqmal Syed Mohammad Shaiful Syed Jamalullail didakwa di Mahkamah Sesyen Petaling Jaya, hari ini atas pertuduhan melakukan seks luar tabii.

Memetik laporan Harian Metro, bagaimanapun tertuduh mengaku tidak bersalah dan minta dibicara sebaik kertas pertuduhan dibacakan di hadapan Hakim Faiz Dziyauddin.

Mengikut kertas pertuduhan, dia didakwa melakukan persetubuhan yang bertentangan dengan aturan tabii terhadap pelajar kolej berusia 22 tahun di Blok Empire City, Damansara Perdana pada jam 4 pagi 17 Oktober lalu.

Tertuduh yang diwakili seorang peguam, Syed Amirul Syed Edros didakwa mengikut Seksyen 337B Kanun Keseksaan dan jika sabit kesalahan, boleh dipenjara selama 20 tahun atau menerima hukuman sebat.

Terdahulu, Timbalan Pendakwaraya Vitiya Monisha Paranthaman tidak menawarkan sebarang jaminan ke atas tertuduh dengan alasan ia kesalahan yang tidak boleh dijamin dan kesalahan serius.

Bagaimanapun, beliau menawarkan jaminan sebanyak RM100,000 jika mahkamah membenarkannya dengan syarat tambahan. Namun, peguam Da’i Syed meminta tertuduh dibenarkan jamin atas sebab mahkamah masih mempunyai budi bicara.

“Tiada risiko anak guam saya akan melarikan diri selain dia memberi kerjasama kepada polis sepanjang siasatan.

“Saya juga memohon mahkamah menetapkan jaminan yang minimum memandang pendapatannya terjejas kerana Covid-19,” katanya.

Mahkamah kemudian membenarkan tertuduh diikat jamin RM20,000 dengan syarat tambahan iaitu dia tertuduh perlu melaporkan diri di balai polis berhampiran setiap 1 hari bulan dan tidak mengganggu mangsa.


Tak Nak Isteri Risau, Suami Ika Nabella Keluar Rumah Tak Pakai Minyak Wangi

Sudah lama rasanya tak nampak kelibat pelakon Ika Nabella di kaca televisyen. Melihat perkembangan di Instagram, Ika kini sedang giat menjalankan peniagaan milk booster buat ibu-ibu mengandung.

Baru-baru ini ada memuat naik gambar bersama suaminya, apa yang menjadi perhatian ramai adalah perkongsian pelakon itu yang memberitahu suaminya tidak akan memakai minyak wangi setiap kali keluar rumah tanpanya.

BACA: Ika Nabella Kini Berhijab, Mahu Jadi Isteri & Ibu Yang Baik

“Asked him kenapa bila keluar seorang tak pakai perfume? He replied, “tak pakai perfume la bagus you tak risau Sayang!” aikkk?” tulisnya.

Bagaimanapun, Ika memberitahu bahawa dia tidak pernah musykil dengan tindak tanduk suaminya itu dan dalam erti kata lain dia percaya pada suami.

Perkongsian Ika itu mendapat pelbagai reaksi daripada netizen yang bersetuju dengan kenyataan pelakon itu bahawa firasat isteri tidak pernah salah.


Wani Comel Hidap Komplikasi Jantung Bengkak

Selepas dikejarkan ke hospital baru-baru ini akibat jangkitan kuman pada paru-paru, gadis obesiti dikenali sebagai Wani Comel disahkan menghidap komplikasi jantung bengkak.

Perkara itu dimaklumkan Wani atau nama sebenarnya Nurul Airawani Nazira Ibrahim menerusi Instagram miliknya lewat petang tadi. Ujarnya, dia akan melakukan rawatan susulan ke hospital pakar.

“Semua sedia maklum saya yang didiagnos menghadapi jangkitan kuman di paru-paru baru baru ini.

“Hari ini (Rabu) setelah dilakukan pemeriksaan lanjut sekali lagi, terhadap saya oleh pihak Hospital Putrajaya, saya didapati menghadapi komplikasi jantung bengkak dan diminta untuk melakukan rawatan susulan berkenaan kompliksi tersebut ke hospital pakar seterusnya,” katanya.

Wani berkata dia kini sudah dibenarkan pulang sementara menunggu untuk rawatan susulan berkaitan jantung. Wani turut meminta orang ramai mendoakan kesihatannya dan segala urusan dipermudahkan.

“Buat masa ini saya dibenarkan pulang, sementara menunggu untuk rawatan susulan pakar berkaitan jantung ini.

“Tolong doakan saya. Ya Rahman, Ya Rahim… Aku berserah kepadaMu. Terima kasih semua yang telah mendoakan saya dan bersama saya dengan kata-kata semangat.Saya amat hargainya dunia akhirat. Hanya Allah yang dapat membalas jasa kalian,” katanya.


Dr Sheikh Muszaphar Mahu 6 Anaknya Ikut Jejak Langkah Jadi Doktor

Baru sahaja menimang cahaya mata kembar dan kini mempunyai enam orang anak, angkasawan negara Datuk Dr Sheikh Muszaphar mempunyai impian untuk melihat semua anaknya mengikut jejak langkahnya menjadi seorang doktor.

Menurut Dr Muszaphar, beliau cuba mendedahkan anak-anaknya dengan segala hal berkaitan dunia perubatan pada usia muda seperti yang pernah dilakukan oleh arwah bapanya.

BACA: Sheikh Eusoff, Sophea Emelia Nama Anak Kembar Dr Sheikh Muszaphar

“Impian saya mahu menjadikan semua anak saya sebagai doktor. Dr Isabella, Dr Natasha, Dr Adam, Dr Noah, Dr Eusoff dan Dr Emelia,” tulisnya.

Dr Muszaphar turut memuat naik foto anak kembarnya, Eusoff dan Emelia yang menjalani sesi fotografi berkonsepkan profesion sebagai doktor. Menerusi entri itu, beliau turut mengimbau kenangan perjalanannya menjadi seorang doktor.

“Saya bercita-cita mahu menjado doktor sejak umur 6 tahun. Bapa saya perkenalkan dengan stetoskp, mikroskop, buku berkaitan biologi sejak usia muda membuatkan saya cakap saya pada diri ‘saya mahu jadi doktor’ sebanyak 10 kali sehari.

“Malah, turut ada poster di dinding untuk ingatkan saya setiap kali saya bangun tidur,” katanya.

Dalam pada itu, Dr Muszaphar berkongsikan dia sudah mula berjinak-jinak melakukan pemdedahan ke atas haiwan pada usia muda serta bangga kerana berjaya mencapai impian menjadi doktor.

“Pertama kali bedah katak pada sia 8 tahun. Saya tak pernah mahu menjadi selain doktor, malah saya bangga berjaya capai impian itu.

“Bapa saya menggunakan kuasa visual ketika membesarkan saya ‘What the Mind believes, the Body can Achieve’. Inilah apa yang ayah beritahu setiap hari dan saya lakukannya pada anak-anak saya pula,” katanya.

Dr. Sheikh Muszaphar dan Dr. Halina telah mendirikan rumah tangga pada 10 Oktober 2010 dan telah dikurniakan empat orang cahaya mata iaitu Sophea Isabella, Sophea Natasha dan kembar lelaki, Sheikh Adam dan Sheikh Noah.


Isteri Ali Puteh Dedah Suami Lelaki Berprinsip

Melihatkan cara penulisannya membalas komen netizen di media sosial, ramai menyangkakan pelawak Ali Puteh seorang lelaki yang garang dan bersikap tegas. Apatah lagi, Ali tidak hanya akan berdiam diri jika ada netizen yang melemparkan kata-kata negatif kepadanya.

Namun, isterinya Melati Fitri mendedahkan suaminya tidak terlalu garang tetapi sebenarnya seorang lelaki yang berprinsip dan tidak mudah putus asa mengejar impian.

“Awak rasa dia macam mana?? Ramai yang kata dia garang tapi tak la garang sangat sebenarnya. Dia ngorat time sekolah dulu. Dia punya prinsip selagi dia tak dapat selagi tu lah dia try,” jawabnya.

Melati mendedahkan perkara itu ketika menjawab pertanyaan seorang pengikutnya yang ingin mengetahui perangai sebnar Ali dan caranya memikat isteri masa awal perkenalan.

Ali atau nama sebenarnya Syed Ali Mubarak dan Melati mendirikan rumah tangga pada 2016 dan dikurniakan tiga cahaya mata namun anak kedua mereka meninggal dunia akibat kompilasi jantung.